
Moderatores conscientiarum, divina freti auctoritate, 
cum de humanorum actuum imputabilitate, pro viribus, 
iudicium ferre debeant, animasque christifidelium per bona 
temporalia ad coelestia ducere regna, cognitione quidem 
indigent naturae lapsae eiusque inclinationum, ac oportet 
ut prava desideria, a concupiscentia orta, sedulo scrutentur. 
Inter autem scientiarum nomina, quae positive de humana 
natura Joquuntur, adest criminologia, cuius est delictorum 
originem invenire, eorumque causas patefacere necnon 
congrua media praebere. Et nemo profecto ignorat quam 
hodie scientia haec ab omnibus praediligatur: tum enim 
psycologi, tum qui veluti iudices aliis praesunt, tui di- 
ctatores, omnesque qui alios erudiunt, necessariam sibi pu- 
tant ut rite suum munus adimplere possint. Quanquam 
ex materialismi placitis criminologia ortum ducat, cuius 
finis erat ut hominis natales magis ex materia haberi de- 
monstraretur, ac nonnullos ineluctabiliter ad delictum in- 
clinatos esse, omni spe amissa spiritualis ipsorum regene- 
rationis, nihilominus veritates aliquas continet, quae ad 


(1) Appendix ad solutionem Casuum Conscientiae anni 1912. 

animas, in profundum malorum demersas, sublevandas u- 
tiles sunt, moralibus disciplinis ita auxilium ferendo. 

Dei enim gratia, ut clare ex theologicis veritatibus ap- 
paret, ordinaria sua divina elargitione iuxta uniuscuiusque 
vires, dotes, temperamentum pervolvitur, adeo ut sub eius 
influxu natura ipsa non evertatur, sed perficiatur; superna- 
turales videlicet virtutes naturalibus dotibus addendo, ut 
in Sanctorum faustis conspicere possumus (1). Quamobrem 
confessarius, haec prae oculis habens, delictorum ac depra- 
vationis causas inquiral ut, quantum in se est, divinae 
gratiae cooperator fiat, et naturam perditam perficiat effi- 
ciendo ut recti in sua rectitudine permaneant, et perversi 
ad bonam frugem revertantur. 

Spreto igitur praeiudicio, quod scilicet in adversariis 
semper mala erroresque inveniantur, ut magis Magisque 
animarum saluti consulatur, existimandum mihi videtur 
aliquid de hac quaestione speciatim loqui, non quidem ea 
mente ut in medium nova adducam, aut, amore novitatis 
ductus, plus quam alii exponere velim, sed*ea tantum re- 
feram quae scitu pro confessarii munere necessaria forent, 
et debito ordine in unum colligerem quae periti in hac 
materia lam amplis tractatibus locuti sunt (2). 


‘1) Quod clare docet D. Thomas in 1* par: qu: 1* art: VIL ad 
2™ qu: 2 art: [I ad 1". Praeter supernaturalem perfectionem quam 
gratia animae tribuit, notanda est ipsa activitas tum intellectualis, 
tum moralis quae sub gratiae influxu evolvitur: haec omnia meri- 
diana luce patent ex mystica theologia, ut conspicere potes, inter 
alios, aurea dicta S. Joannis de Cruce — Opere spirituali — Salita 
del Monte Carmelo, praecipue in libr. 2 capit. 2 pag. 68-70 in nota 
— capit. 12 pag. 128 et in praefat. LVI[ — Nuova Edizione 1912. 

(2) Lauverque, anno 1841, primus inter positivistas criminolo- 
giae Operam dedit: ex professo delinquentium characteres tum phy- 
sicos, tum morales et intellectuales sedulo perspexit: fuit auctor o- 
perae super remo datos — Antonio Marro — l’opera di Cesare Lom- 
broso, pag. 184. 

Cum autem criminologiae cultores, ad suas conclu- 
siones deducendas methodum positivam elegerint, oportet 
eandem arripere viam, secernendo ea quae veritati confor- 
mia magis esse videntur (1), 

Claritatis vero gratia appendix ista in duas partes di- 
viditur, in quarum prima loquitur de causis depravationis: 
in secunda congrua praebentur media ad regenerationem 
animarum (2). 


(1) Praecipuae huius appendicis rationes, sunt: 1. non omnes 
pervolvere queunt libros delictorum originem curamque tradentes, 
quos psychiatriae cultores crebro typis edunt; 2. quia cum eorum 
terminologia sit nobis penes ignota, (ob quam rationem quoties 
oportebit termini declarabuntur) saltem nimis laboriosum est eo- 
rum mentem perfecte cognoscere: 3. quia pauci inter auctores po- 


sitivam scientiam de humano organismo exponentes, ad moralem 
theologiam atque ad poenitentium activitatem psychicam meliorem 
reddendam directe referunt, ita ut haec confessarii muneri nihil vel 
parum prosit. Omnia quae positive ad humanum pertinent organi- 
smum medicorum iudicio submisi eorumque consilia, iuxta vires, 
sequentibus dictis, ad animarum retuli salutem. 

(2) Cum haec dicta ad auxilium, licet debile, confratribus 
seripta sint, ut meliori modo quo fieri potest, confessarii munus 
expleatur, studiose praetermittuntur nomina auctorum (vulgo biblio- 
grafia) qui de criminologia vario sensu locuti sunt. Si tamen vis 
ea cognoscere, confer, inter alios, Tanquery — de justitia — sub 
n. 266 - 280 in notis, ac singulos auctores quos proprio loco referam 
et sic tua desideria adimplebuntur. 

PARS I. 


Causae quae in evolutionem psychicae activitatis homi- 
nis influere possunt, reducuntur ad internas et ad externas. 
Illae, ipsi organismo insitae, subdividuntur in naturales 
et voluntarias, prout ex organismi anormali conformatione 
proveniunt, vel ab agente libere contractae fuerunt. Etiam 
secundae aliquam divisionem subeunt, nempe dividuntur 
in domesticas et sociales. Antequam vero de his omnibus 
sigillatim agatur, oportet, licet paucissimis verbis, de mo- 
do loqui quo actiones in humano organismo perficiuntur 
hine erit sermo 1 de stimulis, 2 de causis internis, 3 de 
causis externis. 


Articuus 1. 


De stimulis. 


Vita animalis, per quam homo brutis aequiparatur, 
primario perficitur per varia organa, scheletri videlicet, 
muscolorum et viscerum, quae inter se uniuntur ope nervel 
‘systhematis, quod iuste vocatur substratum omnium illius 
vitae actionum, quae aliter dicitur vita relationum. Finis 
nervei systhematis est ut varia organa harmonice colligen- 
tur, totusque humanus organismus, sensuum apparatus 

causa, externum mundum percipiat: quae omnes relationes 
per motus apparatus mutantur vel perturbantur iuxta cir- 
cumstantias: (1) et in praesenti vita actiones, ipsaeque 
spirituales non exercentur nisi concursu huius systhematis 
nervei, ut conditio sine qua non (2). Ex harmonica ac 
plena organorum functione sequitur perfectus status homi- 
nis, tum physicus, tum psychicus iuxta illud: Mens sana in 
corpore sano. Klementa autem necessaria nervorum systhe- 
matis sunt cellula et fibria nervosa. Illa constituitur ex 
protoplasma et nucleo; (3) fibriae vero sunt veluti filamenta 
ex ipsa cellula emanantia, quibus afferuntur seu traducun- 
tur, et efferuntar seu educuntur organorum motiones; prop- 
terea patet duplicis esse generis, fibrias nempe sensitivas 
vim nervorum a periphericis ad centra traducentes, et a- 
has, quae motrices vocantur, a centris ad _ periphericos 
educentes. Cellula vero cum suis nerveis fibrillis unitas 


(1) Luciani Luigi — Fisiologia dell’uomo vol. 3 pag. 207 — 
edizione seconda 1904 et manuale ejusdem auctoris 3* edizione. 

(2) De huius systhematis entitate et quomodo reapse in huma- 
num organismum influat nobis parum notum est, ut ipsi in medicina 
doctores candide fatentur: quia ad hance perfectam cognitionem ha- 
bendam requiritur ut perspiceretur nervorum influxus in ipso in- 
Stanti quo agit, quod ab omnibus impossibile habetur. Licet per 
hodiernam chirurgiae operationem, quam italice vocant, wivisezione, 
nonnullorum Organorum actio, ut in seipsa volvitur, cognoscatur, 
tamen nervorum influxus et actio cognesci nequit; horum tantum 
effectus in organismo perspicitur. 

(83) Protoplasma est substantia plus minus granulosa et che- 
mice constituitur, ad minus, quatuor elementis, (carbonium oxyge- 
num, hydrogenum et azotum), quae formant plura composita azotata 
seu albuminoides, ex quibus protoplasma conficitur. 

Nucleus est instar parvae vesciculae constans protoplasmate 
magis denso et maiore quantitate phosphori et substantia speciali, 
quae est nucleina. 

Cfr. Gemelli enigma della vita edizione prima pag. 289 § 1 
— la teoria cellulare. Civilté Cattolica anno 68 vol. 4 1912 pag. 697. 

nervosa dicitur, quae scientifice vocatur neuro. (1) Nervo- 
rum autem systhema ad duas partes reduci potest, systema 
scilicet cerebrum - spinale, et nervorum sympathicum quod 
speciali modo in viscera agit (innervazione dei visceri), 
nempe praeest actionibus vitae vegetativase. 

Haec autem duo simul colliguntur eo medio quod in 
medicina vocatur ramum -anastomicum, (2) cuius ope in- 
teger organismus invenitur sub influxu cerebri - spinalis, 
Sive directe, sive per magnum sympathicum. (3) Per fibrias 
autem ad centra perveniunt omnes sensationes vel stimuli, 
sive ab externis rebus sint producti, sive a visceribus vel 
ab ipso organismo emanantes. Cum insuper dictae sensa- 
tlones in centris sistant, specialissimas modificationes in 
ipsis gignunt, quarum essentia nec non natura bio-chimica 
adhuc nobis ignota sunt, licet aliquo modo cerni possint 
perfectioribus mediis. quibus hodierna psycophysiologia pol- 
let. Variationes in centris productae oriri faciunt plures 
reationes ipsius organismi contra stimulos, variationes 
quae ad externum traduntur a fibris motricibus. Ut autem 


(1) Clarius: neuro est unitas systhematis nervei, et exhibetur 
quadam cellula nervea cum suis extensionibus et terminationibus 
nerveis, quae ab his extensionibuvs separantur — Ita Gemelli — Non 
moecaberis editione I. pag. 174. 

(2) Ramo anastomico é un fascio di fibre nervose che mette in 
connessione un nervo con l’altro: per esempio: il vago e il simpa- 
tico si anastomizzano in varie parti — ita laureati in medicina 
explicant. 

(3) « Il sistema del gran simpatico, detto anche nervo trisplan- 
cnico, sistema nervoso ganglionare, sistema nervoso della vita vege- 
tativa, si manifesta nell’uomo con due lunghi cordoni, uno destro 
Valtro sinistro, collocati ai lati della colonna vertebrale ed estesi, 
senza interruzione, dalla prima vertebra cervicale all’ultima verte- 
brale sacrale ». Ita explanat L: Testut Professore alla facolta di 
Medicina di Lione in sue opere — trattato d’anatomia umana vol 
2 parte terza pag. 240 an. 1898 — traduzione del Dott. Serafino Va- 
raglia. 


, 


Seti (ee 


tramsmissiones istae perficiantur -— (italice centrifughe e 
centripite) — necessario requiritur integritas et continui- 
tas anathomica medii conductoris: idest oportet inter ex- 
ternum et internum nullum adesse impedimentum, sive in 
fibris, sive in nerveis (1). 

Totus autem humanus organismus agit sub idearum 
imperio ope quarundam cellularum cerebri quae a doctori- 
bus in medicinae scientia vocantur centri d’inibizione. Loqui 
vero de modo yuo ideae his cellulis imperant nostrum non 
esse arbitramur. 

Postquam autem cellulae modificatio finem habuit,. 
primo intuitu videntur omnia ad pristinum statum redire. 
Verum contrarium accidit; stimulus enim suipsius vestigia 
in organismo relinquit, quibus moralis necessitas iterum 
actionem perpetrandi induci queat. Cum enim exoneratio: 
nervosa (scarica nervosa) transmittit stimulum, cuiuscum- 
que generis sit, cellula e0 sensu modificatur. Quod si ite- 
rum evenit, illa magis modificatur faciliusque proinde ac- 
tionem perpetrat: si hoc frequenter saepiusque contingit, 
cellula, nimiam facilitatem acquirens, ad actionem conti- 
nuo emittendam, disponitur; haec vero dispositio vel in- 
clinatio medice vocatur locus minoris resistentiae, et mora- 
liter habitus. 

Ob igitur legem quam anathomia, praesertim nevrolo- 
gia, adesse certo demonstrat, actiones, licet parvi moment, 
organismum afficientes, vestigia ipsarum existentiae relin- 
quunt, qua de re recte dicitur - nihil in nostra vita psychica 


(1) Haec superficialis descriptio nervei systhematis, quam iu- 
dicio medicorum pluries submisi, satis videtur ad cognoscendum id 
quod inferius exponitur. Si maiorem explanationem cupis, inter vo- 
lumina, quae anathomice de humano corpore loquuntur, consulere 
potes Antonelli — Medicina pastoralis vol. | et Anatomia descrittiva. 
del corpo umano in 9 libri pubblicata per opera di Giovanni Anto- 
nelli. 

amittitur: nihil natura in vacuum profundit - (1). Quae 
omnia optime exponit James, cuius verba adamussim re- 
fero « ogni piccolo colpo di virttii o di vizio lascia una 
cicatrice, non mai troppo piccola. L’ ubbriacone — Van 
Winkle — della commedia di Jefferan, si scusa ad ogni 
ricaduta dicendo — questa volta non conta — E sta bene; 
egli pero pud non contarla questa volta, ma essa 6 contata 
tuttavia. Piu in basso, fra le sue cellule 06 le sue fibre 
nervose, le molecole la contano, la registrano e 1’ imma- 
gazzinano per servirsene contro di lui alla prima occasio- 
ne, alla prima tentazione. Nulla di quanto facciamo si can- 
cella nel senso scientificamente letterale della parola » (2). 


NOTA 


In his paucis dictis de stimulis exploratum est tantum 
id quod ad actionem meccanicam, si fas est dicere, nostra- 
rum facultatum pertinet; reliqua vero, ea videlicet quae- 
sita quae sensuum et intelligentiae mutuas relationes 
explanant, ac uniuscujusque evolutionis valorem et natu- 
ram, tum scientifice, tum somatice demonstrant, praeter- 
mittuntur. Ratio est sive quia putatur hujus appendicis 
limites, in qua solum causae depravationis quaeruntur, 
praetergredi; sive quia ex professo de hac materia in phi- 
losophia tum theoretica, tum sperimentali ratiocinatur (3). 


(1) Gemelli — segreto per essere felici — pag. 54. 

(2) Principi di Psicologia di William James pag. 100 — edi- 
zione seconda — (Societa editrice libraria A. Roma). 

(3) Cfr. de hac re Marcier — principti di psicologia: — Ge- 
melli — La teorta somatica delle emozioni — Rivista di Filosofia 
Neo - Scolastica fascicoli: 1 pag. 77 — 2 pag. 241 — 3 pag. 261 — 
4 pag. 570 — in quibus invenies etiam nomina auctorum et bi- 


bliografia. 

ARTICULNS 2. 


De causis internis. 


Juxta superius dicta causae internae vocantur quae 
organismo inhaerent, et sunt duplicis generis naturales, vi- 
delicet et voluntariae. Quarum primae sunt omnes quae, 
in ipso organismo existentes, ab eo ortum ducunt, inter 
quas adnumerantur atavismus et haereditas. Voluntariae 
autem, seu acquisitae, illae dicuntur quae ab agente libere 
contrahuntur, quas moralistae habitus vocant. De his se- 
guenti paragrapho: nunc autem de causis naturalibus. 

De atavismo et haereditate. 


Positivistarum schola, darvinianae doctrinae vestigia 
amplectens — hominem scilicet esse collectionem ultimam 
evolutivi processus naturae — docet in aliquibus organi- 
smis inveniri proclivitatem redeundi, eandem evolutionem 
regrediendo, ad primitivum statum tum physiologice (1) 
tum moraliter. Huius ratio est quia cum processus ontoge- 
neticus sit repercussio processus filogenetici (2), individuus 
in sua evolutione per eosdem status suorum praedecesso- 
rum pertransiit. Quamobrem, si haec individualis evolutio, 
causa aliqua fortuito adveniente, non perficitur, aut alicuius 
membri organismi perfectio non acquiritur; gignitur status 
anormalis, in quo antea, qui eum praecesserunt, invenie- 


(1) Pfysiologia est scientia quae de vitalibus actionibus lo- 
quitur. 

(2) Processus ontogeneticus definitur « 6 quel processo che in- 
comincia dalla prima formazione del bambino fino alla sua perfetta 
costituzione ». 

Et Filogeneticus est « processo della evoluzione della specie 
umana, dal piu imperfetto stato alla sua totale perfezione >. 

bantur. Haec autem anormalitas physiologica, a darvini- 
starum placitis inventa, ineluctabiliter secum fert anorma- 
litatem psychicae activitatis, quae est sola ratio, qua aliqui 
homines delinquentes efficiuntur. Ast nonnulli ex hodier- 
nis criminologiae cultoribus aliter de atavismo sentiunt, 
docentes esse transmissionem causarum ope generationis ab 
avis In novas procreationes. 

Huic systhemati est maxime affinis sic dicta haere- 
ditas quae sita est in complexione proclivitatum, quas 
proximi parentes liberis per generationem tradunt. (1) In 
filiis enim, seu novis typis ex generatione provenientinus, 
duplicis generis dotes inveniuntur, dotes nempe individua- 
les ac specificae quae ad variabilitatem spectant, et dotes 
ad speciem pertinentes, propter quas beri cum parentibus 
et avis similitudinem habent: hae simul collectae haere- 
ditatem constituunt, Quam vero sub triplici aspectu con- 
siderare possumus - physice - psychice et moraliter, prout 
in physicum organismum influit, vel psychicam aut mora- 
lem activitatem moderatur. 

At systema, hucusque breviter expositum, tanta certi- 
tudine gaudet, quantam eius fautores ipsi praebere conten- 
dunt? Kadem scientia ‘positiva suffulti, quam adversarii 
totis viribus propugnant, demonstrare possumus certitudinem 
plenam minime haberi, nec proinde clamorem et gaudium, 
quo in suis primordiis sectatores affecti fuerunt, veritatis 
doctrinae indicium fuisse. Nonnulli enim huius doctrinae 
cultores, praeiudicio omni praehabito, in sententiam oppo- 
sitam abierunt, clareque, unus, prae ceteris, ait « hoc sy- 
sthema congruis limitibus adhuc sustinere possumus veluti 
positivum assertum, sed faciliter limites eius transgredi- 
mur citra quos meram hypotesim, cuius veritas est de 


(1) Atavismus est transmissio mediata ab avis ad nepotes; 
dum haereditas est immediata transmissio dotum parentum ad filios, 
Antonelli vol. 2 pag. 170. 

monstranda, invenimus. » (1) Nec maiorem certitudinem 
habet darviniana doctrina quoad originem delictorum, imo 
pelorem sequitur partem. 

Ut ista enim vera sit necesse est ut, ea quae hodie 
delicta vocantur, fuissent penes nostros avos actiones ha- 
bituales ac normales ex ipsa eorum naturali constitutione 
tum physica, tum morali, necessario emanantes adeo ut, 
sic stantibus, delictum non fuisset exceptio, sed regula ge- 
neralig eorum morum. Quomodo, quaeritur, haec omnia 
probantur? Nonne forsitan esset mera opinio sine funda- 
mento in re? Cum de factis positivis sermo fit, ad eorum 
logicam veritatem asserendam requiruntur probationes rea- 
les; at ex quo desumuntur? Recte igitur tanquam falsa 
Opinio rejicitur, de qua ipse Henricus Ferri ait « Krroneum 
est asserere penes stirpes humanas, etiam gentes barbaras, 
deficere ideam delicti et poanae: anarchia, qua omnes ae- 
quales aequiparantur, est rarissima apud illas, etiamque 
ipsae horrescunt saltem aliqua delicta, quae poena, etiam 
mortis, plectunt. » (2) ™ 

Sed quamlibet, iuxta darvinianum sensum, atavismus 
rejiciendus sit, nihilominus minime negare possumus fa- 
ctum quo dotes characteresque parentum liberis traduntur: 
quapropter debemus, prout decet, inquirere quomodo in 
moralem activitatem influit. 

Juxta positivistarum placita in evolutione, sicut su- 
perius describitur, haereditas degenerativa gignit moralem 
necessitatem peragendi actionem, quo fit ut aliqui homines 
ineluctabiliter ad delictum impellantur. Alii vero, iisdem 
positivis principiis imbuti, post diligens examen sustinent 
haereditatem summopere influere in moralem activitatem, 
sed omnino excludunt necessitatem delictum perpetrandi. 


(1) Confer Gemelli — Le moderne dottrine della delinquenza. 
(2) Apud Gemelli opera citata pag. 84. 

Res noviter repertas prae oculis habentes, quaesitum sol- 
vendum proponimus: an revera haereditas inducat moralem 
necessitatem ad delictum? 

Si quaevis legis moralis transgressio aut delictum ne- 
cessario ex haereditate deduceretur, hoc semper verum es- 
set nullamque subiret exceptionem, adeo ut, illa posita, 
actio sequeretur: si contrarium, etiam pro una vice, veri- 
ficatur, patet delictum necessario non colligari cum hae- 
reditate. 

Cultores maioris notae physiologicae scientiae, etiam- 
que psycologi, probare conantur educationem optime latam 
atque bene acceptam una cum voluntate naturam fortiter 
retundandi, neutram reddere posse haereditatem, vel saltem 
minuere. Qua de re duobus mediis suffultus homo potest 
his modificari ac transformare secundarios characteres psy- 
chicae conformationis suae, quanquam constituentia eius- 
demque primaria elementa intacta permaneant. Quibus au- 
tem elementis neque bona neque mala homini specifice 
parantur, sed dumtaxat vires neutrae, bonum scilicet prose- 
quendi vel malum perpetrandi, indifferenter praebentur (1). 
Haec dicta maiorem certitudinem acquirunt si sequentia 
audiamus. Plures individui necessitatem haereditatis vice- 
runt et saepe inter eiusdem familiae personas, quae grada- 
tim degenerantur, atavismi vestigiis deletis, generatio mo- 
raliter nova surgere potest. Supra omnia requiritur recta 
animi educatio, quia frequenter genitus a parentibus trahit 
quamdam psycologicam proclivitatem, quam utique, con- 
gruis mediis, vinci potest. (2) 

Clarius haec omnia patent, ideoque maiore fide digna 
sunt, si attente puerl examinantur in quibus, ob deficien- 
tiam rationis, haereditas tuta luce se manifestat. Et sane. 
Cum puer, vitae evolventibus annis, sensibus mundum 


(1) Cfr. Gemelli — Le moderne dottrine della delinquenza. 
(2) De-Veja apud Gemelli opera citata pag. 37. 

percipit, onmibusque instinctibus libere utitur, exemplum 
praebet ex quo conspicitur in sua vita psychica latere in- 
clinationes tum bona prosequendi tum mala _ perpetrandi. 
Quot revera in eis perspiciuntur actiones pravae quae, 0c- 
eulte vel palam peractae, crudelitatem redolent, quaeque 
si a viro perpetrarentur abominatione et poena essent uti- 
que dignae! Et quod in pueris istae inclinationes, a depra- 
vata haereditate ortae, superari possint, apertis verbis 
demonstrat De-Sarlo, qui cum de illis, cuiuscumque ae- 
tatis et conditionis, diligenter examen instituisset, ad hanc 
conclusionem pervenit: illis nempe exceptis, qui reapse 
aegroti sunt, caeteri recta educatione bonisque imbuti 
principils morbosas proclivitates ex paterna haereditate o- 
riginem trahentes vincere potuissent. (1) 

Haec autem scientiarum sectatorum placita ius nobis 
tribuunt hance conclusionem deducendi: paterna videlicet 
haereditas ad malum non coacte neque ineluctabiliter ho- 
minem impellit, neque vita moralis ex atavismo aut e na- 
turali quadam inclinatione est unice repetenda, sed ab a- 
liis etiam coeficientibus, ex: gr: educatione, aliorum ex- 
emplo ete. 

EKtsi necessitas non oriatur, negare nihilominus haud 
possumus aliqua vice hominem ab _ haereditate ad malum 
moralem ineluctabiliter trahi, in eo videlicet necessitatem 
induci; et hoc vera vocatur anomalia, quae etiam per cha- 
racteres somaticae depravationis externatur. (2) 


(1) Apud Gemelli — Le moderne dottrine della delinquenza. 
pag. 182. 

(2) Saeculo elapso phrenologi — duce Gall (1758-1828) ex so- 
maticis signis vel anomaliis, ex: gr: ex protuberationibus cranii, ex 
cerebri configurationibus, moralem necessitatem inducebant, qua aliqui 
homines vel ad delictum impellebantur vel virtute necessario colebant. 
Nemo inter doctores in arte salutari existentiam horum effectuum 
vel signorum in corpore in dubium vertit, ut fere quotidie, cada- 
verum autopsiam facientes, conspiciunt: sed dubitandum videtur de 

Anomalia mentis affecti, quibus actiones rmputari ne- 
queunt, 11 sunt qui v: g: a psychiatria paranoici, (1) vo- 
cantur, Quorum psyches, in exordiis mendosa, construit 
deliria realitatis specimen habentia ac mirabiliter excogi- 
tata, a quibus se liberare nequit, imo crebro coacta sibi 
videtur iuxta ea peragere. Quare mirum non est, si tan- 
quam hostes autumant, ac ab eis continuo oppressos se 
putant omnes qui conantur ipsorum deliria destruere: qua 
de causa non semel ut inimicos interficiunt. Licet dicti 
anormali lucide de aliis rebus ratiocinentur, sunt tamen 
aegroti et saepe saepius in nosocomiis recipiuntur. 

Sunt et alii, qui secundam classem aegrotantium ob 
perversam haereditatem constituentes, epilectici nominan- 


eorum praecedentia; videlicet an effectus somatici moralis deprava- 
tionis antecedant delicta; vel potius depravatio animi efficiat in 
corpore dictos effectus. Uno verbo agitur quaestio de prioritate 
existentiae, quae aliquoties depravationem antecedit, aliquoties de- 
pravatio gignit somatica signa. Ita censendum si juxta positivam 
scientiam loquitur: si tamen rationes ex philosophia deductas co- 
gnoscere cupis consule modernos auctores hujus scientiae, qui de 
phrenologia diserte loquuntur. 

(1) In psychiatria paranoia definitur « una psicosi cronica 
insanabile, caratterizzata essenzialmente dalla comparsa di nume- 
rose idee deliranti paranoiche che gradatamente conducono ad un 
sistema delirante, logicamente ordinato ed immutabile e ad una 
completa alterazione del carattere, indicato appunto come carattere 
paranoico ». Res exemplo declaratur. « Antonio teme di essere av- 
velenato da Luigi, percid lo sfugge, l’odia, lo minaccia, lo accusa 
alla polizia, e non potendo raggiungere i] suo ideale. quale é quello 
di liberarsi dal suo nemico, lo uccide. La prima idea di Antonio é 
delirante, e sono anche tali Je altre idee provenienti da quella. Ma 
questo complesso di idee deliranti hanno costruito nel povero pa- 
ziente un sistema di operazioni connesse. In forza di questo sistema 
agisce e in conformita di esso svolge la sua attivita psichica. Un 
tale sistema delirante ha formato in Antonio un carattere speciale 
¢chiamato in psichiatria — carattere paranoico — ». Ita ad majorem 
intelligentiam explicant doctores. 


Appendix ete. 2. 

tur. Erroneum esset, si existimaretur hunc morbum eodem 
modo in omnibus semper manifestari, magnis nempe emo- 
tionibus ac membrorum contrectationibus, ut communiter 
perspicitur, verum existit aliquoties sic dicta epilepsia 
psychica. Avgroti hoc morbo laborantes psychicos patiun- 
tur effectus, qui, prae aliis somaticis, maiorem quippe de- 
bilitatem producentes, motoribus. effectibus membra_ tor- 
quent, vi quorum atrociora delicta patientes absque morali 
imputatione perpetrant. 

Praeter recensitos casus pathologicos non defen 
aliae morbosae affectiones organismi, quae, plus minusve 
libertatis exercitium laedentes, imputabilitatem certo mi- 
nuunt: sed impossibile existimatur de singulis loqui, tum 
quia adnumerari non possunt, tum etiam quia multiplici 
modo homines afficiunt. 

Ex omnibus, quae de atavismo et haereditate locuti 
sumus, inferri nobis licet, quam erroneum sit asserere 
semper moralem necessitatem ab illis induci: certum ta- 
men est aliquam exceptionem pati aliquoties nempe homi- 
nem moraliter, fere ineluctabiliter, trahi ad delictum a 
prava haereditate. 


NOTANDA 


Idcirco patet quid censendum de quaestione morali- 
physiologica quoad imputabilitatem humanarum actionum 
ex haereditate vel atavismo provenientium. Ii nempe qui 
vere ob haereditariam anomaliam ad actionem necessario 
impelluntur, amorales vocantur; ideoque imputabilitatem 
actionis minime patiuntur; ceteri sub moralitatis legibus 
inveniuntur: gradus vero imputabilitatis ex rerum adjun- 
ctis in praxi pendet. Ut autem magis omnia confessario 
notescerent, singulae essent quaestiones solvendae, videlicét 
quomodo sigillatim notae haereditariae in moralem acti- 
vitatem influunt: sed cum nimis longum esset et citra huius 

appendicis limites id persolvere, sufficit ut exponatur su- 
mmatim quid per haereditatem in filios transfunditur. 

Notae, quas filii ex parentibus recipere possunt, ad 
notas structurae et anomaliae corporis referri queunt; vel 
ad characteres physiologicos, aut ad morbos vel demum 
ad horum praedispositionem. 

1. Quoad structuram, filil a parentibus corporis statu- 
Tam recipiunt, quae corrigi potest si parentes habeant pro- 
portionem corporis. Item dicendum: de polysarcia seu ex- 
cessiva pinguedine. 

2. Anomaliae corporis sunt deviatio columnae vertebra- 
lis, gibbositas, claudicatio, polydactilia, (1) albinismus, (2) 
lJabium liporinum (seu labium superius in medio divisum) 
coecitas et raro surdomutismus. Oportet notari aliquando 
huius haereditatis anomalias per saltus procedere. 

3. Characteres physiologici constituuntur ex transmis- 
sione earum rerum, quae ad moralem vitam referuntur, 
potioresque sunt robur corporis, temperamentum, longae- 
vitas, fecunditas, visus et qualitates auditus. 

4. Morbi, ex haereditate provenientes, sunt praecipue 
syphilis, seu lues venerea, quae principali modo ab eis qui 
copulam habent cum his laborantibus recipitur: phthysis 
tubercularis tum ex parte patris tum ex parte matris, sed 
‘gravior ex matre praegnationis et lactationis causa. Alius 
morbus, prae aliis gravissimus, est cancer, in praesenti adeo 
frequens, praesertim in mulieribus. 

_ Praeter hos specificos morbos, saepe transmittitur quae- 
dam generalis praedispositio corporis, quae, quamvis in- 
certa sit, frequenter tamen aliis est magis nociva, quia 
passim spernitur, paulatim itaque morbus specifice efficitur. 

Transmittuntur etlam omnes nervorum morbi. 

' Notandum demum quod iuxta veteres ac novas stati- 


(1) Idest « mostruosité numerica di dita superiore al normale ». 
.. (2).Sub nomine albinismi intelligitur deficientia substantiae, 
quae inducit colorem in cute. 


, 

sticas ad filios traduntur quoque qualitates parentum tum 
intellectuales, intelligentia videlicet, mentis acumen, vel 
contrariae, ac bonae qualitates morales, (1) 


SL 


De causis liberis seu de voluntariis. 


Aliae causae ad constituendam psychicam hominis 
activitatem influentes sunt illae omnes quae a libera vo- 
luntate agentis contrahuntur, quas moralium disciplinarum 
doctores habitus vocant, quorum ratio physiologica desu- 
menda est ex nimia proclivitate quam cellula stimulis ac 
repetitis emotionibus acquirit, ut antea dictum est. De ha- 
bitibus nunc quaeritur: an revera sint magni ponderis in 
activitatem psychicam, et quaenam sit aetas qua facilius 
contrahuntur. 


PRIMUM QUAESITUM 


DE HABITUUM INFLUXU. 


“ 


In morali evolutione hominis duo ab invicem secer- 
nere debemus, partem videlicet negativam et positivam 
seu clarius, activam. Quarum prima nihil aliud est nisi 
quaedam praedispositio quae ab haereditate, vel ab ipsa 
natura, ortum ducere potest. Haec vero a principio agentis 
activo, oportunis causis concomitantibus, variatur, etiamque 
omnino retunditur; et licet prima vice activum principium 
negativam partem modificando, aliquam experiat opposi- 


(1) Cfr. Antonelli vol. 2 pag. 172 edit, 2 in quo invenis per 
extensum hucusque dicta. De transmissione harum facultatum, prae- 
sertim moralium, puto aliquid esse notandum. Si enim sub nomine 
qualitatum moralium intelligitur bonum temperamentum quod po- 
stea, sub imperio voluntatis, ad bonum morale prosequendum facil- 
lime inducitur, citati auctoris sententia sustineri potest; secus non 
mihi videtur tam certa opinio, ut auctor existimat, quia bonae qua- 
litates morales seu virtutes ab agente acquiruntur vel a Deo super- 
naturaliter infunduntur ut in morali theologia traditur. 

tionem, ob iteratas tamen modificationes ista sensim mi- 
nuitur, et demum proclivitas iterum eandem actionem per- 
petrandi gignitur, et ita oritur habitus, qui physiologice 
definitur: proclivitas quaedam, repetitis actibus determinatis 
acquisita, ad actus analogos facile eliciendos. Et moraliter: 
est acquisitio facilitatis cuiusdam qua celeriter et iucunde actus 
morales emittimus ratione repetionis. 

Cum vero pars activa negativam. sive per habitus, 
Sive per simplices actiones, determinaverit ita ut quod ge- 
nerice in natura inveniebatur magis concretum fieret, tem- 
peramentum oritur, quod vovcatur etiam character, qui a 
cultoribus positivae scientiae physiologice definitur « syn- 
thesis psyches facultatum sub variis formis activitatis spec- 
tatis » et moraliter « collectio moralium habituum sapien- 
ter sub voluntatis imperio existentium ». 

Non putetur organismum cito contrahere habitum, 
obest enim difficultas organica quae oriri potest tum ex re- 
sistentia ipsius organismi, tum ex inertia materiae. Orga- 
nismus gaudet resistentia qua seipsum contra insidiatores 
tuetur, et ad novam propensionem reluctatur. Ut ista eli- 
minetur, vel saltem minuatur, requiruntur agentis conatus, 
quibus vel organismus’ novas propensiones acquirit vel 
aptus efficitur ad novam rerum conditionem. Ita etiam 
accidit ex secunda ratione. Inertia materiae per actionem 
eliminatur ad quod obtinendum necessaril sunt conatus, 
quibus habitus perficitur, et habitus non destruit inertiam 
materiae, (1) sed efficit ut nobis inserviat. Ex his patet 
quam magni sit momenti habitus quoad psychicam effor- 


(1) Nomine inertiae materiae hic intelligitur illa indifferentia 
qua pollet organismus, materialiter spectatus, ad quietem vel ad 
motum. Primo intuito forsitan in expositis contradictio apparet, sed 
falso existimatur. Ut materia a quiete ad motum impellatur re- 
quiritur conatus voluntatis; per conatus autem voluntatis habitus 
fit, fovet materiae motum, seu inertiam, et ita efficit ut ista nobis 
inserviat. 

mationem hominis: recte igitur James vocat habitum 
« enorme volante della societa, essendone ad un tempo, 
il pit possente conservatore » (1). Et insuper facile colli- 
gitur influxus, quem habitus habet in morali activitate 
hominis singulisque moralibus actionibus, eorumque impu- 
tabilitate agenti. Haec autem proclivitas organismi ac mo- 
ralis facilitas ex habitibus oriens, ex sua natura numquam 
gignit eam absolutam moralem necessitatem quam in po- 
sterum agens superare nequeat; sed eadem applicanda sunt 
quae de atavismo et haereditate superius exposuimus. Ex- 
ceptionem tamen pati videtur si de habitu sermo fiat qui, ob 
inveteratam consuetudinem, necessitatem in organismo 
procreavit; tune vero non de homine normali, vel tantum 
de homine moraliter aegroto est sermo, sed de vere casi- 
bus pathologicis, quorum cura medicinae ad cultores uni- 
ce pertinet (2) & 


SECUNDUM QUAESITUM 


DE TEMPORE QUO FACILIUS HABITUS 
CONTRAHUNTUR. 


Praeter rationem physiologicam, quam antea, cum de 
stimulis sermo fuit, exposuimus, quaerendo cur viventes 
habitus acquirant, alia est addenda, elementorum nempe 
- flexibilitas (quam italice in medicina doctores vocant — 
plasticita degli elementi), qua organica corpora viventium 
constituuntur. Juxta positivam scientiam flexibilia dicuntur 


(1) Cfr. opera citata. 

(2) Haec pauca dicta de relatione habitus ad efformationem 
temperamenti et individualis activitatis moralis satis sunt ut recte 
intelligantur ea quae in secunda parte exponuntur. Si vis maiorem 
explicationem de modo quo habitus physiologice et positive con- 
stituitur, consulere potes praeter William James Opera citata. — 
Gemelli - non moecaberis - capite sexto pag. 169 editione prima. 

entia, quae physice loquendo, structura gaudent satis debili 
ad influxum patiendum, sed adeo valida ut ‘illico ac unica 
vice non flectatur (1). Licet hominis organismus numquam 
incapax habituum contrahendi evadat, nihilominus, iuvenili 
evolvente aetate, facilius acquiruntur, quo enim tempore 
humana structura ita est flexibilis, ut modificationes ac 
propensiones facillime _sibi comparet. Nonnulli scriptores, 
secernentes habitus in artibus liberalibus fabrilibusque ex- 
colendis ab: intellectualibus, docent ilios prima evolutione 
vitae facile contrahi, dum intellectuales usque circiter ad 
triginta annos, postea .vero difficillus mens scientiarum 
habitus acquirit. Sed aetas, summopere flexibilis, praeser- 
tim in genere morum, generaliter loquendo, est tempus 
pubertatis, in quo ob singularem proprietatem nervorum, 
homo magnos habitus contrahere potest, a quibus in po- 
sterum fortiter, licet vincibiliter, ad bonum vel ad malum 
inclinatur. Hance veritatem, et quidem in moralibus di- 
sciplinis magni ponderis,. apertis verbis confirmat William 
James « se 1 giovani s’'immaginassero quanto facilmente 
noi diventiamo fasci d’abitudini, essi curerebbero assai piu 
la loro condotta, finché si trovano nell’epoca plastica delle 
loro abitudini. Noi filiamo i nostri destini, buoni 0 cattivi, 
ed essi non vanno mai perduti » (2). 


Arricu.us 3. 


De causis externis. 


Cum causae internae exploratae iam sint, reliquum 
est ut exponamus causas externas in moralem activitatem 
hominis influentes. Quae triplici modo dividuntur, in cau- 
sas nempe individuales, domesticas et sociales. Inter causas 


(1). et hee propter resistentiam qua pollet organismus ut antea 
dictum est. 
(2) Opera citata. 


individuales adnumerandae sunt omues subiecti conditiones 
in quibus voluntas libere vel coacte inveniri potest, ut hypno- 
tismus et suggestio. De omnibus nunc sigillatim loquemur. 

De Hypnotismo. 


Inter hodiernos miros effectus, ab hominibus cupide 
excogitatos ac supremo gaudio quotidie productos, adest 
hypnotismus, de quo, cum quaestio de eius positiva natura 
limitibusque adhuc insoluta maneat, hic tantum ea expo- 
nuntur, quae confessario ad cognoscendam imputabilitatem 
humanae actionis necessaria putantur. 

Hypnotismi effectus vel sunt somatici, quatenus ad 
corpus tantum pertinent; vel intellectuales, si rationalibus 
facultatibus perficiantur; aut sunt mixti quatenus persol- 
vuntur unione corporis et mentis. Sed maior horum, ad 
nos magis pertinens, est suggestio, in qua maximopere e- 
Jucescit imperium voluntatis hypnotizzantis. 

Suggestio, de qua fit sermo, perfici potest tum tempore 
hypuotizzationis, tum postea, quo casu italice vocatur — 
suggestione a lunga scadenza — Cum reliqua parum vel 
nihilam nostra intersint, hic quaesitum solvendum sum- 
matim proponitur his verbis: an in duplici genere sugge- 
stionis libertas agentis minuatur, vel tollatur adeo ut ef- 
fectus obventuri sint nec ne agenti imputandi? 

Omnes, qui nostris hisce diebus hanc scientiam prose- 
quuntur, fatentur in hypnotismo libertatem minui, patien- 
temque, licet honestis sit imbutus principiis, hypnotizzantis 
tandem obtemperare voluntati. Tota igitur difficultas sugge- 
stionem sic dictam — a lunga scadenza — respicit, de qua 
adest dissentio inter doctores. Parisienses (1) enim acriter 


(1) Duce medico Liebol, qui postea cum doctore Bernheim, 
Nanciensis scholae fundatore, hypnotismo honorem dedit et glo- 
riam, adeo ut omnes Galliae hypnotizzatores illius scholae doctri- 
nam sequerentur. 

propugnant libertatem hominis minui, non vero tolli: con- 
trarium autem tenet schola Nanciensis docens hypnotiz- 
zatum moraliter cogi ad suggestionem omnino sequendam. 
Ex noviter positivis disciplinis deductis, ut animadvertunt 
auctores, apparet hypnotizzabiles fere semper esse neuro- 
‘ticos - astenicos, (1) quorum communiter potentia centrorum 
inhibitorum (centri d’inibizione) est sublata, aut valde 
debilitata. Quamobrem pro non responsabilitate, vel in 
gradu minimo, inclinandum est. Attamen ex his omnibus 
certa conclusio minime inferri potest, neque, si leges lo- 
gicae observentur, veluti supremum principium statui licet - 
hypnotizzatum morali libertate carere. 

Quare oportet ut confessarius, si fortuito talem poe- 
nitentem invenerit, sedulo perpendat eius conditiones psy- 
chicas tempore quo actione perpetravit. 

De causis domesticis. 


Sunt triplicis generis, vita nempe intrauterina, vita 
extrauterina et parentum exemplum, de quibus sigillatim. 


QuagstTio lL. 


DE VITA INTRAUTERINA. 


Quo sub nomine intelligitur, ut ipsa verba demon- 
strant, tempus gestationis. Hoc humanae vitae exordium 
pro nihilo fere ab omnibus reputatur, tota enim cura ma- 
tri impertitur, cetera, nempe ea omnia quae directe vitam 
individuam pueri respiciunt, facillime e memoria elabuntur. 
At natura, iuxta infinitam Conditoris sapientiam, vires suas 
ad puerum vertit, eiusque vitam tuetur omnino, et quan- 


, 


(1) Vocantur neuro - astenici ii qui debilitate nervorum la- 
borant. 

tum in ea est, studet ut humanus organismus armonice- 
perficiatur. Veritas huius assertionis elucescit, si paulisper- 
advertatur id quod natura ad foetus defensionem instituit, 
prout meridiana luce patet ex libris de hac materia lo- 
quentibus. Quamobrem si haec omnia et sequentia parentes. 
scirent, certo diligentiores essent non solum erga matrem, 
verum etiam erga vitam pueri, veroque amore affecti, ab- 
stinerent ab iis omnibus, propter quae illius vita, tum 
physica tum physiologica, detrimentum aliquod pateretur: 
si scientes secus agerent, lumine rationali essent indigni.. 
Ut autem positive clareque in hac quaestione procedamus, 
necesse est diligenter secernere quod certo constat ab 60, 
quod probabilitate tantum fulcitur. 

Cum ad novam vitam duo principia simul uniantur,. 
paternum videlicet et maternum, causae degenerationis vel 
pravae haereditatis in puero ex utrisque origi possunt, li- 
cet diversimode. Ex principio enim paterno intersunt cau- 
sae praecedentes et concurrentes, dum ex parte matris a-- 
desse possunt sive causae praecedentes, sive concurrentes,,. 
sive subsequentes. Causae praecedentes illae vocantur, quae: 
antecedunt conceptionem pueri, et a parentibus sive libere- 
sive per haereditatem acquiruntur. Causae concomitantes 
sunt illae, quae sive ex parte tantum patris, vel ex parte- 
matris aut utriusque,existunt tempore quo iura coniugalia 
exercentur. Causae demum sequentes illae dicuntur, quae, 
conceptione peracta, ad matrem tantum pertinent. 

Si conceptionis et praegnationis tempore, individua 
puerl vita psychica spectetur, nullius est valoris: cum 
autem de paterno principio ac materna vita puer aliquid 
trahat, quaeritur’ quid reapse in filio trausfunditur, seu 
clarius: quaenam causae in puerum influant ? 

Causae praecedentes ad utrumque parentem spectantes 
sunt praecipue alcoolismus et guidquid toxicum in proprium 
corpus infundit. Quam perniciosus sit alcoolismus et quo- 
modo iuste vocetur magnus hostis humauae vitae, ex se-- 

‘quentibus lucide apparet, ac propterea facile conspicitur 
quid in puero oriri faciat. 

Effectus potionum alcoolicarum aperte manifestantur 
‘tum in intelligentia, tum in singulis organis corporis. In- 
telligentia enim perturbatur; eius exercitium mutatur vel 
minuitur, donec, qui maxima intelligentia excellebat, stu- 
pidus fit: voluntas debilitatur et potest etiam amitti ob 
-defectum reactionis; sensus moralis adeo pervertitur, ut 
pluries visi sint qui maximam demoralizationem usque ad 
-cinismum ostenderent. Alii effectus manifestantur in orga- 
nis, tum in corde, tum in canali digestionis, tum in venis 
et arterils ac in omnibus visceribus. (1) Uno verbo alcoolismi 
actio cito hominem destruit: hac super re « notatu dignum 
-est abusum liquorum alcoolicorum omnibus maxime nox- 
ium esse, nullamque esse constitutionem, etiam firmissi- 
mam, quae pessimos etfectus indicatos non experiatur. Ex- 
perientia enim quotidiana nobis prae oculis ponit, robu- 
-stissimos etiam viros, liquoribus abutendo, incurrere in 
praefatos morbos, et vita defungi praemature et miserrime. 
‘Quod si aliquando fit, ut aliquis, ob  liquores, graves 


(1) Non omnia signa alcoolicarum potionum, quae Superius ex- 
jposita sunt, in eodem individuo manifestantur, quia ex natura, ex 
viribus ac ex quadam organica praedispositione uniuscujusque pen- 
dent. Quare in quibusdam hominibus unus prae ceteris externatur, 
puta, vitium cordis, dum alius jecuris doloribus laborat, aut demen- 
tia opprimitur. Ratio autem cur saepe qui alcoolicis potibus indul- 
get hydropesiae morbo conficitur, ex sequentibus patet. « L’azione 
deleteria dell’alcool distrugge la sostanza delle cellule epatiche ed 
aumenta lo spessore del tessuto di sostegno, per tal modo le cellule 
non potendo pik funzionare regolarmente, non secernono la bile. E 
oltre a cid aumento del tessuto di sostegno diminuisce 11 calibro 
dei vasi sanguigni, e percio il sangue non irrora pil in misura a- 
deguata il fegato. Ne viene per conseguenza che non potendo il 
sangue refluire dall’intestino al fegato nella giusta misura, rista- 
gna: quindi la parte acquea di esso trasuda, riempie la cavita ad- 
dominale e torma l’idrope >. Ita doctores in medicina. 


morborum effectus non patiatur, et diu vivat, hoc tantum 
pendet a genere vitae, quam degit; agitur enim tune de 
illis, qui aperto aére opera materialia exercent et continuo 
moventur; aér enim liber et motus faciliorem reddit emis- 
sionem vulgo alcool. At illi, qui sedentariam vitam de- 
gunt, vel parva physica activitate gaudent, pessimos ef- 
fectus recensitos plene experiuntur abuso alcoolico ». (1) 
Insuper notandum quod « effectus alcoolici abusus ad de- 
scendentes transmittuntur, quo fit ut progenies huiusmodi 
plurimis morbis afficiantur usque ad familiae extinctionem. 
Morbi, qui hac ratione manifestantur, sunt: strabismus, (2) 
surditas, surdomutismus, caecitas congenita, anomaliae den- 
tium, partiales paralyses, deformationes columnae_ verte- 
bralis, morbi nervorum a nevrastenia usque ad epilepsiam, 
choream, hystero - epilepsiam et dementiam » (3). Etiamque 
erimina, quorum ab alcoolicis maxima paxs perpetratur, 
transfunduntur; sed, ni fallor, potius transfunditur, generice 
loquendo, proclivitas ad ea, quae proclivitas, ut de atavi- 
smo dictum est, facile retunditur. 

Praecipue crimina sunt: furta, homicidia, violationes. 
pudoris, adulteria, incesta, abortus, omnes carnalium pec- 
catorum species. 

Quod haec, generatim reapse eveniant psychiatriarum 
tabellaria positive demonstrant. Prae aliis notatur sequens. 
casus. Quidam, Achillis nomine, ex confessione matris 
cum adhuc lacte se natriebat pravae haereditatis pater- 
nae signa dedit. In juvenili aetate omnibus vitiis indul- 
gebat, et publice cum meretricibus deambulabat. Neque- 
educatio ei impertita, neque militaris disciplina eum me- 
hhorem reddidit. Ne patrimonium dilapidaret, per iudicis. 


(1) Ita Antonelli — opera citata vol. 1 pag. 287. 
(2) idest « deviazione degli assi oculari. » 
(3) Idem auctor; loco citato. 

sententiam ad haereditatem capiendam inhabilis declara- 
tus fuit. (1) 

Causae concomitantes sunt aebrietas, magnaque ira- 
cundia, et quidquid in corpore alterationem gignit. Filii 
enim in aebrietate concepti, praesertim ex parte patris, 
sunt saepe satis proclives ad alienationem mentis, ad ple- 
nam amentiam et scrophulam, vel certo excessus epilecti- 
cos patiuntur. 

Mulier vero aebrietate laborans, vel non concipit, vel 
puer ad malum inclinatur: ita ex medicinae arte. 

Sat communiter, praecipue a veteribus auctoribus, exi- 
stimatur maternam vitam moralem in filium tempore prae- 
gnationis transfundi: nihilominus ob methodum in exor- 
dis adhibitam, non omnia certo constant. Quidquid enim 
maternus organismus physice et morbose tangit, procul 
dubio in filium transfunditur, vel saltem nimia adest pro- 
babilitas de hac transfusione: quamobrem morbi somatici, 
ut phthysis et phys:litis, ac omnia eiusdem furfuris, filio- 
rum vitam torquent. De alia vero vita morali eiusque 
transgressionibus nobis adhuc positive non constat. 


QUAESTIO SECUNDA 


DE VITA EXTRAUTERINA 


Munera matris minime partu finem accipiunt, sed, 
natura ipsa impellente, alia sequuntur quae, ut cetera, fi- 
lium tum psychice tum physiologice tangunt. De hoc pri- 
mo hominis elemento varia scripta sunt, attamen, positi- 
vam methodum sectando, oportet clare, quamvis paucissi- 
mis yerbis, exponere id quod revera neonati organismum 
per lactationis nutrimentum aliquo modo perturbare potest. 


r 


(1) Ita narrat Prof. Raffaele Brugia Direttore del Manicomio 
-di Bologna, qui per extensum vitam Achillis patrisque delicta refert. 

Cum Jac ex organismo cutaneo per debitas glandulas- 
formetur, totam matris vitam organicam complectitur; 1- 
deoque id quod organismum mulieris intoxicat, corrumpit 
etiam lac. Hinc omnes causae, superius expositae de alco-. 
olismo, detrimentum gignunt etiam in lactis nutritione. 
Praeter insuper causas externas, prae oculis oportet habere 
perturbationes emotrices matris. Omnibus enim compertum 
est et magis magisque conspicitur quam facile graviterque: 
aegrotentur pueri, qui lac sugunt dum mater magno dolore 
vel repentino timore corripitur. Ratio hujus est, quia lac 
segregatur a glandula, quae sub influxu systhematis nervei 
invenitur, quod clare confirmatur ex immediata dispersione 
lactis in mulieribus, quae gravibus exvitationibus morali- 
bus laborant. Ideo logice et positive inferri licet - vitam 
psychicam matris ope lactis infundi in filium. Hac etiam 
ratione per bonum lac haereditas degenerativa, si adest, 


saltem minui potest. 
Quoad autem vitam moralem matris dicendum est 


quod non positive, neque directe in filium transfunditur,. 
sed tantam indirecte: videlicet mater christianas virtu- 
tes colens, vitiis minime certo indulget; hinc iram om- 
nesque alias causas fugit, ac etiam in omnibus caute et- 
temperate se ducit. Quo sensu recte dici potest; moralia. 
vestigia matris in puerl organismo inveniri. 


QUAESTIO TERTIA 


DE VITA DOMESTICA 


Tum gestationis, tum lactationis tempore natura for-- 
mavit materiam organicam, si fas est dicere, remotam, 
quae postea, libero principio duce, moraliter vivere debet.. 
Haec autem materia, adhuc in puerili aetate antequam 
scilicet mentis discretio superveniat, nulla pollet vi di-- 
rectiva aut volitiva; hine quoad imputabilitatem actio- 
num, nullius valoris est, sed, si erroneum non. esset, 
vivit de vita aliena, actiones videlicet aliorum imitando. 

‘Quapropter natura donavit puerum nimia facilitate vi- 
tam iuxta aliorum verbum et exemplum, ducendi. Om- 
nium quidem in hac re primatum tenent parentes, qui fi- 
lios iuxta mentem erudiunt ac ipsorum actiones in eo in- 
‘fundunt, quae omnia constituunt vitam domesticam. Qui 
sedulo puerorum vitam in examen vocaverunt, fatentur in 
-eis hance esse dotem ut ex sequentibus verbis colligi- 
tur: « Quando la mamma prega egli s’inginocchia, giunge 
le mani e muove pian piano le labbra; il babbo taglia le 
pagine di un libro; dopo poco il bambino ha in mano il 
tagliacarte e un giornale, e si sforza di rompere i fogli; 
e sempre per imitazione lo troviamo talvolta sdraiato so- 
pra una seggiola, con gli occhiali sul naso e un libro in 
mano, o lo vediamo affannarsi con un ago infilato intorno 
-ad un cencio, o passarsi la spazzola sul vestito, o alzarsi 
la corta vestina in istrada quando piove » (1) Si quis in 
dictis puerorum actionibus perspicere velit principium mo- 
rale exercitiumque libertatis, ni fallor, errat: quia nihil 
aliud est nisi quaedam naturalis necessitas aliorum actio- 
nes imitandi; eorum praesertim, pro quibus puer magnam 
nutrit fiduciam, ut sunt parentes. Propter quod recte se- 
quentia docentur: « abbiate cura come di cosa sacra della 
fede del bambino, senza della quale nessuna educazione é 
possibile; non dimenticate che il bambino piccolo é all’ o- 
-scuro di ogni cosa, guarda a voi come ad un genio od 
-apostolo, capace d’infinite rivelazioni, al quale egli crede 
-con un _ perfetto abbandono come in tutto il mondo 
reale » (2). 

Ex his paucissimis dictis colligitur quam oporteat ut 
‘vita domestica sit sana ac christianis imbuta principiis. 


(1) Emilia Formiggini Santamaria — psicologia del fanciullo 
normale e anormale pag. 318. 

(2) Civilté Cattolica — fascicolo 1449 del 6 Novembre 1910 
“pag. 273 vol, 4. 

Haec primitiva pueri educatio, iuxta quam evolvitur, sal- 
tem primo tempore, principium activitatis, constanter in 
animo servabit: et licet inter passionum undas illius a- 
nimus fluctuaverit, tamen libenter audiet verbum primiti- 
vae educationis, et, Deo semper opitulante, facillime ad 
bonam redibit vitam. 


(QUAESTIO QUARTA 


DE CAUSIS SOCIALIBUS 


Naturalis pueri proprietas aliorum actiones imitandi 
non unico ictu eradicatur, sed paulatim minuitur, donec 
capax sit proprio marte actiones elicere earumdemque im- 
putabilitatem cognoscere. Quare puer cum extra domesticam 
vitam alias relationes acquirit, actiones illorum cum qui- 
bus init foedus, praesertim coétanorum, imftatur. Sequen- 
tia audiantur: « nella scuola il fanciullo é portato ad imi- 
tare molto di frequente i compagni; il riso di un solo al- 
lievo mette all’improvviso tutta la classe in gioia, un atto 
d’insubordinazione ne pud determinare una piccola rivolta, 
come un solo esempio di sottomissione o di carita puod 
correggere 1 pil egoisti, o 1 piu testardi» (1). Male igitur 
agit qui haec omnia malitiae puerorum tribuit; sciat po- 
tius esse quandam naturalem necessitatern a qua puerl 
seipsos subtrahere nequeunt. Ita etiam, et hoc speciali nota. 
est dignum, nempe puerum de societatis spiritu, habitibu- 
sque intellectualibus vivere, ac iuxta societatis inclinatio- 
nes volitionesque animam mentemque volvere. 

Sed id quod magis in pueris specialiter imprimitur 
eorumque moralem activitatem modificat, sunt teatralia, 
et praesertim hodierna ars sic vocata - cinemotographica - 
in quibus mores, publica auctoritate quiescente, diabolice. 
dilaniantur, Facillime enim eorum anima ob vehementes 


(1) Emil, Formiggini — opera citata pag, 318-19. 

emotiones ab illis provenientes ad delictum, praecipue ad 
turpia, impellitur. Sociali huic depravationi addendi sunt 
Jibri obscenitatem redolentes, hodiernaeque imagines vulgo 
- cartoline illustrate - de venereis delectamentis pertra- 
ctantes. Haec omnia sunt causae primariae, quibus multi 
inter pueros iam a teneris annis delicta, speciatim carna- 
lia, perpetrant. Omnes hoe lugent, ipsique magistratus 
publice, iuridicum annum ineuntes, deplorant. Sed quid 
prodest inter tot tantasque humanas depravationes? Sunt 
vere rari nantes in gurgite vasto. (1) 

Quae hucusque locuti sumus de causis delictoruam sa- 
tis esse arbitramur ad recte intelligenda ea quae mox 
dicturl sumus. 


(1) Sequentia sedulo notentur: « I minorenni condannati, per 
reati diversi, furono 2615 (anno 1911). Ogni anno si getta il grido 
d’allarme su questa parte della delinquenza, ma 6 arduo il porvi 
riparo. L’ambiente viziato della famiglia é uno dei principali fattori 
di questo male. [1 fanciullo.sovente incomincia entro le pareti de- 
mestiche ad abituarsi alla frode e agli inganni pei discorsi, per le 
opinioni, pei racconti dei pid stretti congiunti, i quali incosciamente 
spargono anche il seme della disonesta con apprezzamenti immorali 
0, parlando scorrettamente, 0 commettendo atti non leciti ». Com- 
mendat. Colombo, Procuratore Generale della Corte di Bologna — 
discorso inaugurale dell’anno giuridico 1912. 

PARS Il. 


Ut omnia quae antea exposita sunt ad praxim tradu- 
cantur; necesse est media opportuna ac necessaria prae- 
bere ex quibus spiritualis regeneratio obtineatur atque 
delictorum vestigia, quantum fieri potest, eliminentur. 
Eandem igitur methodum positivam sectando, in hac se- 
cunda parte in medium feruntur remedia, quae ab hodierna 
scientia positiva excogitata sunt, non quidem ea mente, 
sicut nonnulli positivistae fecerunt, ut ex istis remediis 
exclusive oriri reputemus delinquentis regenerationem — 
quod erroneum esset ac fidei doctrinae monitisque contrarium 
— sed ut adhibeantur una simul cum spiritualibus, quae a 
doctoribus sacrae theologiae asceticae lucide sapienterque 
sunt exposita, prae oculis habentes, ut alia vice dictum est, 
hominem, licet ad supernaturalem ordinem evectus sit, na- 
turalibus tamen miseriis passionibusque, saepe ex ipsa eins 
physiologica conformatione emanantibus, esse quidem ob- 
noxium. Quam doctrinam sacrosanctum Concilium Tri- 
dentinum docet dicens per baptismi lavacrum minime 
passiones ac pravas inclinationes deleri sed in homine 
permanere ut per Jesu Christi gratiam, patienter tollera- 
tis, abundantioris gloriae sint causa et meritum: « non 
septire enim aliquam perturbationem nec aliquam pati cor- 
dis vel corporis molestiam non est praesentis temporis, sed 
status aetefnae quietis» (1) Cum insuper praeter extraordina- 


(1) De Imitatione Christi libr. 3 cap. 25 n. 3. 


riam Dei gratiam, homo gradatim seipsum perficiat et ad 
invisibilia trahatur, oportet naturalibus etiam remediis uti, 
quae a Confessario pro munere suo cognoscenda sunt. Quod 
si Confessarius secus agit, si nempe poenitentem in pro- 
fundum malorum, sive per ignorantiam, vel propter in- 
firmitatem etiamque per malitiam demersum, statim cupit 
in hominem spiritualem transformare, parum vel nihilum 
obtinebit. Quare confessarius non spreverit quidquid boni in 
modernis etiam positivis disciplinis invenit, sed ut apis 
industriosa, discat, eaque ad lucrifaciendas christifidelium 
animas adhibeat: itaque merebitur a Deo vocari fidelis 
servus et prudens. 

Ordinem igitur servantes in prima parte statutum, lo- 
quimur de remediis pro causis internis delictorum — se- 
cundo de remediis pro causis externis, quibus praemittuntur 
pauca verba de munere confessariorum 


Arricuuus 1. 


De munere Confessariorum 


Si confessionis natura et origo sedulo consideratur, 
traditione et Scriptura probantibus, cito nobis innotescit 
ipsam confessionem ad supernaturalem vitam reddendam 
institutam fuisse. Sicut vero ad vitam terrenam conservan- 
dam vel ad morbum repellendum requiritur ut congrua 
media subministrentur morbique causa praecaveatur, ita 
per similitudinem dicendum est de vita supernaturali. Hine 
requiritur ut ab anima expellatur nedum actus peccami- 
nosus — quod per absolutionem obtinetur — verum etiam 
eiusdem causa et origo, alioquin quam citius poenitens in 
peccatum incidet. (1) Quapropter recte inter confessarii 


(1) Hoc clare asserit S. Alphonsus dicens: « Confessario, ut 
sui poenitentis infirmitatibus remediis opportunis occurrat, cogno- 
scenda est origo et causa omnium spiritualium eius morborum. — 
Praxis confessariorum n. 6. — 

munera adscribitur officium medici, quod adimpletur pec- 
catorum inquirendo causas, quae saepe in corde latent, 
inclinationes poenitentis cognoscendo, ut opportunis con- 
siliis paternisque verbis ipse perducatur ad meliora. Quod 
si confessarius peccaminosum actum absolutione tantum 
destruat, quamtumvis primarium essentialemque effectum, 
Dei videlicet gratiam, obtineat, tamen non agit ut medi- 
cus et omni reprehensione dignus evadit. Quot confessarii 
propter multitudinem adstantium, sive propter habitum 
contractum, vel ob aliam rationem nimis_ festinanter 
audiunt peccata poenitentium nullum verbum nullaque 
praebentes opportuna consilia! (1) Omnes_ deploramus 
christianorum ignorantiam, existimantes eorum confessio- 
nes peractas esse tanquam consuetudines a maioribus tra- 
ditas, quae non infrequenter, propter deficientiam dispo- 
sitionum, animas meliores minime reddunt, sed _ potius 
detestamur negligentiam nostram, cui, saltem partialiter, 
mala sunt imputanda. Scire enim debemus in administra- 
tione sacramentorum duo simul, licet diversimode, uniri, 
gratiam Dei, quae ex opere operato, ceteris servatis, elar- 
gitur; et cooperationem ministri. Etsi haec minime abso- 
Inte requiratur ad sanctificationem animarum, nihilominus 
saepe donum Dei efficacius in animabus operatur, sicut ex 
Sanctorum actibus nobis innotescit. Haec vero cooperatio 
existere nequit sine studiosa voluntate, supernaturali Dei a- 
more et proximi innixa, animas fidelium lucrifaciendi. Quis- 
quis autem hance voluntatem nutrit, nihil eorum praeter- 
mittit quae mentes et corda fidelium mulceant, propter 
quod vocari liceat - venator animarum. De hac cooperatione 
confessarii magnam rationem Deo reddere debebunt. Circa 


(1) Optime de hac re ait 8S. Ligorius « nec confessarius tune 
debet attendere ad alios, qui ipsum circumstant; nam, ut aiebat S. 
Franciscus Xaverius, melius est paucorum confessiones rite factas 
audire, quam multorum inordinatas et sine fructu ». — Praxis 
Confessariorum: n. 7. 

hoc munus, quaesitum hic necessario solvendum venit in 
mentem. 

Cum enim ex dictis colligatur quod aliquoties confes- 
sarius subministrare debeat remedia a positiva scientia 
tradita, quaeritur usquedum hoc liceat, ita ut tuta omnino 
sit sacramentorum sanctitas, ac sacerdotum decus nullum 
patiatur detrimentum. 

Medicamenta, quae iuxta hodiernam physiotherapiam 
excogitata sunt, ad duplex genus reduci possunt. Vel enim 
sunt generalia, quae nullo modo castitatis leges laedunt, 
vel directe carnis stimulos — si de sexto decalogi praece- 
pto sermo sit — respiciunt. Si primum confessario (1) 
licet poenitentem docere. Si secundum mihi videtur 11- 
licitum esse; quod si licet castis verbis generaliter exponere 
hominibus, id omnino prohibitum manet cum mulieribus: 
tum quia sanctitas sacramenti id vetat, tum quia honor 
sacerdotis obfuscatur, tum denique ob humanam fragilita- 
tem per quam facillime ad amorem venereum — praeser- 
tim si de mulieribus innuptis agatur — confessarius alli- 
citur. (2) Melius esset si ad medicum, christianam religio- 
nem pratice colentem, isti poenitentes mitterentur, aut si 
id fieri nequiret, confessarius subministrare posset librum, 
qui de hac therapia ageret. Kt hinc fit ut medicus et sa- 
cerdos alter alteri auxilium praebere debeant. 

Medicamentorum autem auxilium summopere est ne- 
cessarium cum de concupiscentia carnis agatur, in qua ho- 
mines maximum certamen sustinere debent magisque labun- 
tur. (3) Optimum esset si confessarius, praecipue si direc- 
tionis juavenum haberet munus, pervolveret modernos aucto- 
res therapiam tradentes quoad educationem spiritus, ut pro- 


(1) Cfr. pag. 63 — Solutio casuum. — 

(2) Ita optime ait Antonelli in suo opere Medicina pastoralis 
pag. 5/4 vol. 1. edit. secunda. , 

(8) De therapia quoad sextum decalogi praeceptum optime lo- 
quitur Gemelli non maecaberis ; confer etiam Antonelli, opera citata. 

inde iste passionum certamen forte sustineret. At si con- 
fessarius a fallaci scientia decipi non vult, caute agat 
maximamque adhibeat diligentiam in seligendo auctores: 
nonnulli enim eorum reddunt virtutem nimis naturalem, 
et aud facilius animas trahendas, ipsam christianam reli- 
gionem naturali quadam necessitate ac pulchritudine expo- 
nunt ita ut inconsulte — si fas est dicere — religionem 
supernaturalem ad naturalem convertant. (1) 

Et hoc non quia virtutes naturales bonitatis naturam 
non habeant, etiamque naturaliter meritoria, vel media 
apta non sint ad infideles nec non haereticos, modernosque 
incredulos ad veritatem religionis supernaturalis aliciendos, 


sed ut non tradatur tanquam norma actionum — quas 
chistianus ad beatificam visionem adipiscendam elicere 
debet — id quod tantum rationem habet merae probatio- 


nis. Ut autem facilius confessarius hanc luem a se reiiciat, 
frequenter spiritualibus lectionibus vacet. mysticae theo- 
logiae dictamina in mente et corde fixa teneat, Deique 
auxilium humillime poscat. (2) 


(1) Qui modernos aliquos auctores consulerit hanc veritatem 
confiteri debet. 

(2; Obiter hic advertendum est quam pessime agunt qui reli- 
gionem christianam adversus hostes, scripto aut verbo, propugnant 
demonstrando tantum ab ea morales virtutes procedere. Si, optime 
lector, in terris vitam ducis, invenies, et forsitan etiam inter tuos 
familiares, virum honorabilem, doctrina virtutibusque ornatum, qui 
tamen religionem christianam adversatur. Si igitur vis, ut teneris, 
tuam fidem sub hac ratione recte defendere, demonstrare satagas 
naturales virtutes et dotes — ut tales — nihil prodesse ad visionem 
beatificam, ad quam obtinendam absolute requiruntur virtutes su- 
pernaturales, et quidquid naturale est ad ordinem supernaturalem 
referri debet. Advertat insuper confessarius ut numquam falsis ra- 
tionibus fidem defendat; magis enim veritati nocet mala locutio, 
quam silentium. 

ArTIcuLys 2. 


De modo quo curantur causae internae. 


Haereditas degenerativa, ethice loquendo, sub duplici 
aspectu, considerari potest; in suis nempe primordis, vel 
cum ad perfectam vel quasi perfectam evolutionem perve- 
nerit. In hac secunda hypotesi, constituitur homo anorma- 
lis, qui, in genere morum, ut habituatus curatur, de quo 
inferius. Si autem adhuc sit initialis observari debet non 
semper neque eodem modo in omnibus manifestari, sed 
iuxta conditiones singulorum adeo ut prava haereditas in 
nonnullis lateat donec aliqua superveniat occasio; in aliis 
repentino modo se manifestat; in quibusdam demum etiam 
prima vice in tota sua perfectione evolvitur. Tota igitur 
directorum cura, eorumque ad quos spectat alios erudire, 
erit singulorum naturam atque inclinationes explorare, ut 
pravae haereditatis influxus, si adsit, tempore opportuno, 
praeveniatur vel retundatur. In duobus igitur paragraphis 
dividitur articulus: in primo traditur modus quo curantur 
haereditatis initia: in secundo erit de habitibus. 

De modo quo haereditatis initia curantur. 


In primis curandum est ut poenitens, ad malum for- 
titer inclinatus, virilem habeat voluntatem seipsum vicen- 
di ac nutriendi firmam persuasionem posse, si velit, conati- 
bus obtinere victoriam: tanto enim ista certior erit quanto 
magis quisque putaverit malum se vincere posse; quam sug- 
gestionem, — ita a modernis vocatam — confessarius sua 
auctoritate in illum infundere debet. Et cum homo, tempo- 
re quo primitus pravam hanc haereditatem experiatur, ca- 
pax sit cognoscendi valorem finis ad quem potest dirigere 
voluntatem, conetur retundere illius impulsiones ac sugge- 

stiones ex inclinatione emanantes, omnesque libenter arri- 
plet occasiones quibus plenam victoriam quam primum 
consequi potest: satagat inmsuper numquam in peccatum 
incidere, lapsus enim fatalis erit et optata victoria magis 
fiet remota. 

Ut vero haec voluntas malum delendi vere firma effi- 
ciatur, plurima requiruntur: cognitio videlicet, amor finis, 
media quibus bonum obtinetur, scientia de ipsorum efficacia 
et demum possibilitas inclinationes superandi, quae omnia 
confessarius paterno affectu nota facere debet poenitenti. 
Media autem duplicis generis sunt, naturalia nempe et su- 
pernaturalia. Ista sunt ea omnia quae ab asceticis dilucide 
traduntur; ut divina praesentia, judicium Dei, passio et 
redemptio Jesu Christi, oratio et cetera huiusmodi. 

Illa vero sunt ea quae a scientia, ut inferius notabitur, 
edocentur. Procul dubio ante omnia et super omnia super- 
naturalia media sunt praeferenda; per ista enim Dei auxi- 
lium in bello ferendo tribuitur animae; sed ab humana 
fragilitate non debito modo adhibentur, propter quod haud 
evadunt efficacia. Homo enim magis a visibilibus rebus 
atteritur quam ab invisibilibus, et ut in mystica theologia 
demonstratur, non nisi, maxima purgatione peracta, invisi- 
bilium rerum delectu trahitur. (1) Confessarius igitur haec 
omnia prae oculis habens, poenitentem gradatim ad super- 


(1) De hac purgatione disserit, verbis Dei spiritu repletis, S. 
Joaanes de Cruce in primo libro operis, cuius titulus — La salita 
del Monte Carmelo — Milano 1912. — S Lega LEucaristica -— 
« Oh! se ben comprendessero gli spirituali quanti beni perdono e 
di quale abbondanza di spirito si privano per non volerla rompere 
una buona volta definitivamente co’ propri appetiti e staccarsi da 
frascherie da bambini! Se si decidessero, troverebbero nel semplice 
cibo dello spirito il gusto e il sapore di tutte quante le cose, delle 
quali non pervengono ad assaporare l’intima dolcezza, perché non 
si decidono a troncare gli appetiti per le creature. (Capit. 6 pag. 26). 

naturalem amorem dirigat, carnalia exosa reddendo, (1) quod 
saepe obtinetur si passionum effectus, ut morbos, virium 
debilitatem, praecocem senectutem et alia, illius menti 
aperiat; interim vero bonam passionem in animam im- 
mittat, ad quam mentis vires ac voluntas convertantur: 
itaque sensim pravae inclinationes eliminantur et bonaé 
superveniunt. Si vero confessarius sesus agit, si videlicet 
poenitentem, qui inter bonum malumque fluctuantem in- 
venit, ac initialiter pravae alicui passioni obnoxium, cito 
ac unico ictu cupit conspicere spiritualem vitam in deliciis 
habere, effectum minime obtinet modo Dei potentia suffulto, 
illico naturam depravatam sanet, quod est praeter ordina- 
riam gubernationem animarum. Cum primum igitur con- 
fessarius advertit in poenitente aversationem a malo curet 
totis viribus a mala vita eum abhorrere, et ut illa aversatio, 
quae pluries quoad originem naturalis erit, elto ad super- 
naturalem ordinem elevetur et ad Deum, veluti finem ulti- 
mum, dirigatur. 

Ut omnia haec facilius obtineantur oportet ut confes- 
sarius motiva supernaturalia, ab ascetica tradita, menti 
poenitentis frequenter suppeditet, et a diuturno isto labore 
non abstineat, donec amor Dei supernaturalis, vitaeque spi- 
ritualis dulcedo animam illam non exurat. Haec, nisi opi- 
njo fallit me, mihi videtur via, qua facilius homines com- 
muniter ad Deum perveniunt et natura humana, malis 
undique obruta, in bonam paullatim transformatur. 


(1) Haec intellige cum grano salis. Qui enim pravum _habi- 
tum, vel aliud peccatum abhorret, si reapse gratiam quaerit, neque 
affectum habere debet erga illud. Quare hic traditur nedum modus 
quo confessarius affectum ad peccatum — conditio sine qua non — 
a corde poenitentis eripere debet,sed etiam modus quo in eum im- 
mittitur odium ad carnalia, ut proinde amor ad virtutem oriatur. 

_ Cum habituum natura physiologice in prima parte 
exposita fuerit, de ea, moraliter hic tantum spectata, lo- 
quendum est, circa quam duo sunt inquirenda: 1° quaenam 
sit habituum influxus in liberum arbitrium; 2° quomodo 
habitus curantur. Sed quia primum quaesitum exclusive ad 
morales disciplinas pertinet ac, licet paucissimis verbis, 
de eo alibi dictum sit (1) de secundo tantum quaesito lo- 
quemur. 

Habitus considerari potest tum in suo initio, tum in 
sua perfectione, seu cum iam animae vires ad se trahit. 
Si primum, parum vel nihilum differt a simplici haeredi- 
ditate degenerativa, quia aut est ipsa haereditas, quae ini- 
tialiter se manifestat, — cuius cura in praecedenti paragra- 
pho fuit declarata — vel est ipse habitus, qui per actus 
repetitos perficitur, itaque status anormalis efficitur. Sed 
inter. initia habituum eorumque perfectam evolutionem 
varii adsunt status mentis, seu gradus psychis. Sunt enim 
aliqui, habitibus laborantes qui necessitatem tantum agen- 
di in :seipsos experiunturm, alitiamque actus cognoscunt. 
Sunt autem alii qui necessitatem agendi fortiter habent, 
absque cognitione de malitia actus: quo casu vere anor- 
males sunt, quorum cura ad doctores in arte salutari potius 
pertinet quam ad confessarium. 

Si autem habitus ad gratiam referamus, peiorem qui- 
dem effectum invenimus, quem confessarius bene perpen- 
dere debet. Per habitus enim malos intelligentia minus 
evadit apta ad cognoscendam moralem veritatem obiecti- 
vam, pro vero existimans id quod habitui consentaneum 


> 


(1) Cfr. pag. 63 - solutio casuum. An habitus inducat nec ne 
necessitatem moralem expositum est in prima parte pag. 22. 

sibi videtur, et proinde voluntas ad verum bonum minus 
fertur; illud bonum quaerens quod pravis habitibus sati- 
sfaciat. (1) 

Ut vero hic effectus passionum deleatur vel saltem 
minuatur, necessario requiritur ut intellectui et voluntati 
maior vis tribuatur, ad bonum verumque fortiter diriga- 
tur; haec enim vis necessaria omnino est ut passionum 
stimuli penitus deleantur. Sed a quonam principio ista forti- 
tudo auxiliumque oriri potest? Vel ab anima, vel ab alio 
principio extrinseco. Non ex anima quia 1, prout suppo- 
nitur, ad malum iam est inclinata. 2. quia ad passiones 
in ordine supernaturali gratiae eliminandas minime sufficit 
principium mere naturale; quamobrem ex principio tantum 
extrinseco oritur, quod est Deus, fons gratiae et vitae. Ad 
hoc autem obtinendum necesse erit ut Deus suam gratiam 
fortitudinemque animae tribuat prout magis ad malum 
ista vertitur; ita ut si anima malum magis quaerit, magis 
Deus illam infundere debet, quod erroneum est fideique 
christianae monitis omnino contradicens. Ex dictis me- 
ridiana luce — positiva scientia adprobante -—— patet no- 
bis divinam rationem qua Spiritus Sanctus docet nos di- 
cens « qui iustus est iustificetur adhuc, et sanctus sancti- 
ficetur adhuc », (2) Habitus enim si ad bonum vertuntur, 
magis hoc diligere faciunt; si ad malum, anima nihil a- 
lind quaerit nisi malum. 

Et quia habitus bonus facultatum propensionem auget, 
quidam philosophi, propter deficientiam conatus volunta- 
tis ad eliminandum malum et ad bonum peragendum, docue- 
runt has actiones merito penitus carere. Sed hoc veritati 


(1) Non illico pravus habitus hoc in agente gignit, sed paulla- 
tim, ita ut agens, si illum non spernit ac eradicitus non evellit, 
inconsulte conscientiam cauteriatam sibi formet. — Quoad imputa- 
bilitatem consulendum est voluntarium indirectum prout in morali 
traditur. 


(2) Apocali: XXII - 11. 

contradicit. Licet enim conatus voluntatis ad bonum pro- 
gequendum hic et nunc deficiat, observari tamen debet 
quod haec actio et propensio ex conatibus in exordio qui- 
dem existentibus oriatur, in quibus profecto adfuit libera 
voluntas: qua de causa morali bonitate illa actio minime 
caret. (1) Ita, aliquo sensu, dicendum de habitu perverso. 
Quoties enim agens numquam vel fere numquam eum re- 
tractat, sed libere consensum praebet, et si propter invete- 
ratam consuetudinem non amplius malitiam advertat, et 
voluntas ita debilitatur, ut cum gaudio stimulis satisfaciat, 
indirecte nihilominus et in causa reus evadit actionesque 
secuturae sunt immorales. 

Huic quaesito aliud additur videlicet, si ita est, an 
accidere possit ut ab anima cognitio mali et boni tota- 
liter auferatur adeo ut conscientia penitus obtundatur ? 


(1) Quamquam ad naturam meriti — absolute loquendo — 
non requiratur ut agens contra malas undas remiget quia satis est 
ut, praeter gratiam et conditionem viatoris, bonum prosequatur, 
hac tamen generis humani conditione perspecta, inter opera meritoria 
est utique adnumeranda pugna adversus malum, adeo ut tam illa 
anima mereatur quae continuo mali blandimenta spernit, quam illa, 
quae, singulari dono Dei ditata,numquam malum experiens, bonum 
semper operetur. 

Nescimus gradum gloriae quo Deus animas istas coronabit, sed 
positive scimus utrasque merita acquirere. Ratio est quia anima 
malum a se6 expellens duos perficit actus, idest unum directe con- 
tra illud, alterum implicite erga bonum, in quibus omnibus pros 
fecto adest voluntas Deum diligendi. Cum ergo, Apostolo testante, 
virtus in infirmitate perficiatur, exultet anima illa, quae, Deo sa- 
pienter permittente, pravos stimulos reprimit; meretur enim gra- 
tiam et gloriam. Confessarius haec omnia adeperiat poenitentibus 
qui hoc magnum certamen patienter ferunt. 

Hine non recte docet Antoninus Eymieu -— Ill Governo di se 
stesso — pag. 9 traduzione sulla ventunesima edizione francese. 
-- Optandum est ut libri, quos hodie typis eduntur, majori diligen- 
tia exarantur in his quae ad theologiam spectant: qui vero theolo- 
gice, ut saepe fatentur, loqui nolunt, silentium observent. 

Certum est non infrequenter accidere ut aliquis, absque 
ulla apprehensione moralitatis, actiones perversas  perpe- 
tret, et si de istis aliquid ei postuletur, candide fatetur se 
nihil mali perpetravisse, quia naturalis necessitas vel pro- 
pensio ad illas emittendas eum impulit. Notandum insuper 
est quod isti homines recte de ceteris loquuntur, neque 
alios nocent, imo debito ac recto amore reliquos prosequ- 
untur etiamque benefici sunt. (1) 

Sed quaenam sit causa? An semper ex veteri habitu 
id oriatur? An naturaliter semper eveniat, sive ob ingeni- 
tam deficientiam, sive ob aliam causam, vel aliquoties ex 
supernaturali actione sit repetendum? (2) Alii haec quae- 
sita solvant. Quot miseriis opprimitur humanitas! 

Hisce quaestionibus praeliminaribus necessario solu- 
tis, nune dicendum de modo quo habitus curentur. 
Cum habituatus, turpitudinis actus percipiendo, Dei gratia 
motus, ad meliorem frugem redire statuit, cito permultis. 
difficultatibus laborat, quod aliis verbis, crisis vocatur, 
hoc in certamine carnis verificatur. Si enim continentiae 
primitivae facilis est observatio, continentiae recuperandae 
valde difficilis evadit, quia ista necessario requirit physio- 
logicam transformationem corruptae naturae. Quo tempo- 


(1) Si quis sedulo sacrum obeundo confessarii munus, tempore 
praesertim paschali, ftidelium confessiones audiverit, forsitan exposita 
ut vera haberet: sed dictis magis fidem praestabit si nosocomia, in 
quibus amentes recipiuntur, visitaverit et cum infirmis locutus fue- 
rit. Scientia positiva infirmos, ad actionis deformitatem cognoscen- 
dam impotentes, amorales vocat: qui non semper in nosocomiis 
recipiuntur. 

(2) Maior omnium poenarum, quibus homo in hoc saeculo ple- 


ctitur, est illa divina permissio — si fas est dicere -- qua anima 
suis pravis desideriis traditur — quod fac, fac citius —. 
Communiter — et veritati magis consone — a doctoribus. 


docetur peccatores, etiam obcaecatos, minime privari gratia suffi- 
cienti ad conversionem; sed quam difficile haec superveniat, nemo 
Sane ignorat. 

re voluntas contra magnam propensionem, duriorem> ex 
habito redditam, pugnat ac, physice loquendo, impoten- 
tem se credit ad culpam evitandam. Duo hinc principia 
primatum disputant inter se; bona nempe voluntas culpam 
delendi, habitus physice ad malum impellens: propter 
quod semel et iterum anima, miseriis istis oppressa, flens 
dicit, non possum, iuxta illud « video meliora proboque 
deteriora sequor ». Tunc magis magisque necessaria evadit 
optimi confessarii paterna cooperatio, qui animam illam 
verbis opportunisque consiliis ad bonum semper alliciat, 
vires erigat, et spem — Deo auxiliante -- quam primum 
victoriam obtinendi, infundat. Ut poenitens hac facilius 
potiatur, varia traduntur media quae sequentia sunt. 

1. In primis necessarium putatur ut rationales poeni- 
tentis facultates curentur, quod sequenti modo obtinetur. 

Idea virtutis, quam poenitens acquirere debet ad _ha- 
bitum penitus delendum, ante oculos mentis sistet, continuo 
foveatur, de ea frequenter intellectus cogitet, sive meditan- 
do moralem ejus pulchritudinem, sive ejus necessitatem 
ad vitam supernaturalem obtinendam; sive bonos effectus 
eX ea animae superventuros in mente volvendo. Ex hoc 
certamine procul dubio amor erga veritatem oritur, nova 
mentis inclinatio acquiritur, ac voluntas ad bonum prose- 
quendum, ab intellectu cognitum, corroboratur, et elimi- 
nantur phantasmata, quae summopere fovent organicam 
activitatem — praesertim si de turpibus fit sermo. — Sub 
hoc idearum imperio vetus habitus pavlatim deletur, et 
idea virtutis acquirendae cerebri cellulas, italice — centri 
d’ innibizione — in bonum vertit. Haec frequens meditatio 
ac intellectualis habitus tam necessario existimatur, ut his 
neglectis, clausa erit via ad meliora redeundi. Ratio est quia, 
ut in prima parte clare expositum fuit (1), humanus orga- 
nismus sub idearum influxu operatur, et systema nerveum 


(1) art. 1 de stimulis pag. 6-10. 

a centris vitam accipit. Oportet insuper animadvertere 
quod organismus et nervei quoties sub magno idearum in- 
fluxu inveniuntur, cohibere queunt pravos stimulos ab ob- 
jectis externis productis: quare sensibilis activitas fibriarum 


afferentium — nervi afferenti — valde sub hoc aspectu 
minuitur, dum activitas efferens — quae a centris ortum 
ducit — corroboratur. Quamobrem recte efficacia idearum 


docetur hisce verbis « alimentare in se idee conformi agli 
atti che vogliamo compiere, ai quali essi spingono; e re- 
ciprocamente: non alimentare idee conformi agli atti che 
vogliamo evitare, perché equivarebbe a porci nell’ inclina- 
zione a compierli » (1). En suprema ratio qua Sancti Dei 
viri ad perfectionem magis magisque in diem augendam 
meditationi vanitatis rerum mundanarum ac pulchritudinis 
et deliciarum supernaturalis vitae sedulo operam dederunt: 
ab ista meditatione novas trahebant vires;quibus corpus 
spiritui subiiciebant et omnem pravam sensibilem activi- 
tatem ad altiora dirigebant. Quare confessarii erit effice- 
re ut poenitens frequentissime hoc medio utatur. 
Confessarius insuper ante oculos habeat quosdam ef- 
fectus, quos tales poenitentes pati possunt, qui si oppor- 
tune non curantur omnes conatus ad meliora redeundi in 
irritum cadunt. Dum enim habitus vires amittunt, et ani- 
mae facultates valentes fiunt, in corde poenitentis quaedam 
specialis tristitia gigni potest, ob quam iste magnis cura- 
rum undis fluctuat. Non infrequenter, hisce stantibus, hu- 
jusmodi poenitentes se putant permultis peccatis esse ob- 
noxios et animi tranquillitate gaudere si a sacramentis 
se abstineret. Tempore quo haec omnia, sive naturaliter 
fiant, sive ex spirituum malorum actione — Deo permit- 
tente — procedant, absolute requiritur sedulo actio con- 
fessarii, qui, ut pater et doctor, eos audiat, eorum intelli- 


(1) Antonelli Eymieu — I] governo di se stesso — Principio 
primo capitolo 1- pag. 52. 

gentiam illuminet, hostium fallacias demonstret, media 
opportuna praebeat, praesertim frequentem sacramentorum 
susceptionem, reliqua exercitia spiritualia, licet in his omni- 
bus poenitentes nullum sensibile solatium experiantur, dum- 
modo pro viribus recte in omnibus agant, et si haec pu- 
gna longa esset, numquam ab ea recedant. In hoc magno 
certamine paullatim corrupta natura delebitur, et Deus, qui 
fideles suos probat apud acquam contradictionis, procul 
dubio majorem gratiam infundet ; itaque fastigium victoriae 
quam primum superventurum erit. 

2. Secundo loco requiritur ut poenitens fortiter arripiat 
quotidianas occasiones quibus vetus habitus deleatur, con- 
traria propensio foveatur ac voluntas magis magisque in 
diem ad bonum alliciatur, a quo certamine numquam re- 
cedat quoadusque nova perficiatur natura. 

Tam conscientiarum moderatores, quam ipsi habituati 
sclant numquam posse illico ac immediate passiones de- 
struere, necnon ad bonum regenerari, praecipue si de is 
agatur ad quae humana natura fortiter inclinatur, Ex hac 
pugna saepe oriuntur status anormales facultatum tum intel- 
lectualium, tum etiam sensitivarum, nec non tristitia, ob 
quam poenitentes taedet ipsius vitae, quo casu non semel 
poenitentes putant coavtos esse rursus ad peccatum perpe- 
trandum Juste vocatur magnum certamen, in quo summo- 
pere requiritur firma voluntas, quae si, Dei gratia suffulta, 
omnia patienter sustinet, cito arripiet vitam quam asceticae 
doctores theologiae purgativam vocant. (1) Hoc vero tempore 


(1) Vita purgativa sequitur conversionem animae ad Deum; 
quae conversio vocatur initium nedum mysticismi, verum etiam vi- 
tae christianae. De hac vita purgativa sequentia verba refero « é 
uno stadio di dolore e di lotta .... rappresenta lo sforzo per at- 
tuare e completare la propria conversione, per orientarsi definitiva- 
mente verso la divina Realta; e in essa possiamo distinguere due 
aspetti, uno negativo e uno positivo. Anzitutto i] mistico lotta per 

numquam deficiat paterna vox confessarii, qui, poenitentis 
tristitiam perspiciens, eum christiana qua decet charitate 
sublevet altiora quaerendo. 

3. Tertium principium, et magni quippe moment, est ut 
activitas psychica agentis erga aliquod licitum obiectum 
dirigatur. Juxta nonnullorum veterum placita, habitus de- 
lendus est nedum moraliter spectatus, verum etiam in sua 
activitate; sed, ni fallor, erroneum hoc asserere existimo. 
In quovis enim habitu duo consideranda sunt, ipsa nempe 
activitas psychica, et obiectum ad quod tendit. Hoc utique 
est omnino tollendum utpote malum, prout in thesi sup- 
ponitur, sed minime est delenda activitas. Cur erit delen- 
da? Nonne forsitan in seipsa est aliquid bonum? Ad obie- 
ctum licitum potius vertatur, et sic facilius regeneratio 
animae obtinebitur. (1) Adde insuper quod extirpatio cuiu- 


“A 


liberarsi da cid che é superfluo, illusorio, dannoso, ed 6 causa di 
sperpero delle sue migliori energie: tende cioé a distaccarsi dal 
mondo, a uccidere i desideri e le passioni terrene. Poi, ed 6 questo 
il lato positivo, cerca di perfezionare e purificare tuttocid che rimane 
della sua vita interiore, gli elementi duraturi e fondamentali del 
proprio carattere e ricorre per questo alla mortificazione; questa me- 
ravigliosa ginnastica dell’anima, che consiste nell’affrontare volon- 
tariamente le esperienze pit dolorose e piu ripugnanti alla propria 
natura » Guido Ferrando — la psicologia del misticismo — Rivista 
« Psiche » Anno 1 n. 4 pag. 268. Mirum est inter positivae scien- 
tiae cultores audire istius auctoris vocem de mysticismo, ab ipsa 
scientia reprobato, loquentem. 

(1) Nonnulli hance doctrinam sequentes, docent hortari posse 
juvenes habitu carnali moraliter pressos ad quaerendum licitum ob- 
jectum, ad inveniendam scilicet puellam quam postea in uxorem du- 
cere poterunt. De hac re et de juvenibus qui matrimonii contracturi 
gsponsam invisitant optime ait S. Ligorius « haec assertio speculative 
loquendo videtur rationabilis. Sed ego, experientia doctus, vix semel 
et iterum permitterem sponso ad domum sponsae accedere, vel spon- 
gae aut parentibus illum in domo excipere. Raro enim reperi, qui 
in tali accessu non peccaverit, saltem verbis aut cogitationibus: cum 
omnes aspectus et colloquia inter hujusmodi sponsos sint incentiva 

scumque activitatis valde ardua ab omnibus reputatur; qua 
de causa pauci eam adipiscuntur. Aliunde magis humanae 
fragilitati consentaneum est ut facultatis vires, quae ad 
malum inclinantur, ad bonum dirigantur. 

Quae omnia practice demonstrantur in Sanctorum vita, 
quorum aliqui, postquam per viam malam abierunt, Dei 
gratia moti, ad apicem sanctitatis pervenerunt, non qui- 
dem primaevam activitatem delendo, sed ad Deum se toto 
affectu vertendo. Scire quidem omnes debemus quod, prout 
pluribus vicibus dictum est, humana natura sub Dei in- 
fluxu et gratia divina non deletur, sed perficitur, transfor- 
matur et Spiritus Sancti habitaculum evadit. Confessarius 
igitur, veluti doctor et pater, curet ut poenitentis facul- 
tates bonum aliquod prosequantur, quapropter sedulo_ per- 
pendat quid magis, intra limites liceitatis, poenitentem de- 
lectat, et si invenit quod iste, prae ceteris, unum diligat, 
paulatim conetur ut in eo poenitentis mens et voluntas 
acquiescat, tempore praesertim quo pravi habitus ad ma- 
lum impellunt. Si poenitens frequenter huic consilio ot- 
temperabit patienterque quoties pravorum habituum stimu- 
lis opprimitur suas facultates ad obiectum bonum vertet, 
victoriam de hoste maligno cito arripiet. Quamobrem mi- 
nime sunt laudandi confessarii, qui consulunt poeniten- 
tibus ut tempore tentationis orationibus sistant, non quia 
oratio in se bona non sit -—- quod esset erroneum — aut 
ex se incapax ad passiones retundendas, sed quia, istis ad- 
stantibus, intellectus et voluntas —- maxime si de obscenis 


ad peccandum, et moraliter impossibile sit ipsos invicem tractare 
et stimulos turpes non Sentire ad ea quae tempora coniugii inter se 
futura erunt >, (Libr. VI n. 452 - dicit et praxis confessariorum un. 
63). Rogo ergo ut confessarii, qui hoc remedio uti velint, verba S. 
Doctoris, cui humani cordis secreta manifesta erant, sedulo perpen- 
dant; si secus agunt clare demonstrant humanam naturam penitus 
ignorare. Hine si in aliis rebus optime superius dicta consulantur, 
in habitu libidinis minime sunt commendanda. 

agatur — difficillime recte ac devote orationi et medita- 
tioni incumbunt; facilius enim a terrenis voluptatibus tra- 
hitur homo quam a spiritualibus. 

Nec sufficit asserere quod intellectualium facultatum 
conatus ad orationem devote recitandam Deum movet ad 
tribuendam animae vim omnia superandi; hoc enim asser- 
tum fundatur in hypothesi, quae putat voluntatem vi gau- 
dere consensum denegandi passionibus. Sed haec voluntas 
in illis, qui carnis stimulis habitualiter satisfecerunt, primis 
vicibus generaliter deficit; non quia habitus superari nequit, 
sed quia carnalis voluptas facillime ad se trahit humanam 
fragilitatem : quare non directe sed indirecte pravus hic ha- 
bitus delendus est. Quis enim confessariorum inpraxi non in- 
venit poenitentem qui, in carnis blandimenta rursus lapsus 
sit, postquam horrore peccati deterritus, firmiter promiserat 
non amplius passionibus satisfacturum esse, sed orationi, me- 
ditationi et ceteris semper deditum fore? Deus insuper ordi- 
naria sua divina gubernatione animarum. vult ut homo suam 
cooperationem ad aeternam salutem continuo praestet, adeo 
ut gratia divina et humana cooperatio simul uniantur, luxta 
illud Divi Augustini « Qui creavit te sine te, non salvabit te 
sine te ». Confessarius igitur tenetur humanis etiam uti re- 
mediis ad regeneratiunem poenitentis, quam obtinere potest 
exposita sedulo perpendendo, et si eum aperte doceat ut 
tempore quo spiritus a fluctibus passionum liber sit, ora- 
tionibus et meditationi devote sistat, in qua divinus ignis 
magis accendatur: sed, tempestatis undis supervenientibus, 
aliquid materialiter agat, etiamque laboribus det operam 
ut mentis voluntatisque attentio ad ista vertatur; carnalis 
itaque aestus facile retunditur, et manualis labor, qui in 
actuali humana conditioné est poena peccati originalis, 
medium evadit spiritualis sanctificationis. Quod ad unguem 
in praxi est tradendum si de mollitie agitatur quaestio. 
Cum enim juvenes de aliis peccatis luxuriae facile victo- 
riam consequuntur occasiones relinquendo, maximo autem 

conatu indigent ad hoc peccatum delendum, quia valde la- 
boriosum est relinquere seipsum. Ideoque religiosorum §. 
Benedicti effatum his certantibus inculcaudum est — ova 
et labora — ora tempore pacis, labora tempestatis tempo- 
re. (1) Si haec dicta primo intuitu modernismum sapiut, 
quaeso ut quisquis omnia bene perpendat; consulet huma- 
nam fragilitatem et ad trutinam revocet quidquid, sacrum 
ministerium obeundo, audiverit. (2) 

4. Quartum principium quo habitus delentur, sequens 
est. Agens firmam voluntatem sibimetipsi constituat num- 


(1) Ad pravum habitum mollitiaei eliminandum summopere 
auxilium ferunt corporalia exercitia, italice — ginnastica — « Gli 
esercizi di ordine, di silenzio, di ginnastica corporale, di digiuno, 
Palzarsi per tempo. l'abituarsi a vincere impressioni sgradevoli, 
rende possibile quella rigenerazione della volonta, che non si pud 
quasi mai ottenere dirigendo semplicemente i propri sforzi contro 
i] lato piu debole, perché qui Ja tradizione, per dire cosi, della scon- 
fitta é gia divenuta troppo forte. » F. W. Forster in — suo opere 
— il problema sesswale nella morale e nella pedagogia — pag. 117 
cum de mollitie loquitur. 

(2) Id quod generice pro omnibus indiscriminatim dicitur, obiter 
hic notandum existimo pro sacerdotibus. Si, sacris obligationibus non 
obstantibus, sacerdos pravum acquirat habitum magis difficilis evadit 
eius cura, tum quia ob peculiarem statum destitutus est variis natura- 
libus mediis, quibus ceteri fideles, moralitatis legibus obteimperantes, 
ad delendum habitum uti possunt, tum quia sacerdos propter ejus 
statum, debet naturae corruptae inclinationes nedum ad obiectum in 
se licitum vertere, sed eradicitus evertere. Praecipua media quibus 
sacerdos uti potest, sunt sacra eius munera et reliqua omnia quae 
hodie in societate christiana perficere potest. Sed oportet ut haec 
spiritualia opera a sacerdote diligantur, cum gaudio perficiantur 
eaque mente ut per ista ab eodem calcari possint mundanae deliciae. 
Insuper requiritur in sacerdote firma voluntas malum penitus de- 
lendi, et quotidie sacra libando ad Deum pro hac victoria effun- 
dantur preces. Si spiritualis activitas quam Sacerdos semper iure 
divino explicare debet, non aufert passionum aestum; si invisibilium 
rerum delectus cor sacerdotis non trahit, si orationi et meditationi 
non instat, spirituali morte anima eius certo plectetur: deficit enim 
humana cooperatio ad gratiam. 


ag 1g 


quam in peccatum labendi, nullamque exceptionem in hac 
re patiendi, secus difficilius obtinebit victoriam et tardius 
nova perficietur natura. Recte enim ait de hac re Bain « la 
singolarita delle abitudini morali é la presenza di due forze 
ostili, una delle quali deve gradatamente acquistare del- 
Vascendente su l’altra. Stando cosi le cose, la necessita 
principale 6 di non perdere mai una battaglia. Ogni gua- 
dagno fatto da un lato, guasta l’effetto di molte conquiste 
fatte dall’altro ». Haec continuata voluntatis motio porro 
erit’ necessaria, secus omnes conatus in irritum cadunt. 
Quod si humana fragilitate impellente, poenitens rursus 
labitur, cito confessionis ope ad altiora se erigat, et pes- 
sime agit si ad aliud tempus animae suae regenerationem 
remittit, quia periculum adest ut habitus pristinum robur 
acquirat cum magno siquidem spirituali detrimento. Quae 
dicta confessariorum menti semper effulgéant ut, Deo 
auxiliante, animas christifidelium, passionibus miserisque 
undique oppressas, lucrifaciant. 

Cum autem habitus — ex quacumque ratione — 
suam perversitatem perfecit, crebro constituit hominem 
anormalem somatica signa depravationis in seipso feren- 
tem, cuius cura ad medicinam potius pertinet quam ad 
confessarium. 

Ex dictis quaestio moralis quoad absolutionem habi- 
tuatis impertiendam venit in mentem. Cum primum mo- 
raliter obiectum habitus damnat, statim, saltem virtuali- 
ter, incipit vita supernaturalis, quae per absolutionem sa- 
cerdotis et infusionem gratiae perfecta evadit. Prout plu- 
ries antea dictum est, nec gratia sacramentalis, nec abso- 
lutio confessarii destruit physiologice habitum contractum; 
quapropter adest periculum rursus in peccatum labendi. 
Si poenitens ob fragilitatem, vel aliam rationem habitus 
stimulis satisfaciat, quaeritur, an dignus sit absolutione. 
En gravis et aeterna quaestio quae inter moralistas con- 

tinuo agitatur. (1) Longum esset si auctorum doctrinam 
et sententias exponere velimus; unum tantum sufficit no- 
tari. Confessarius, prudentia, charitate et scientia praedi- 
tus, scrutetur utrum poenitens, etsi iterum peccet, vim 
sibi inferat habitus delendi, ac si praecipue mediis oppor- 
tunis utatur. Dummodo vere ista verificentur, mea opinio 
est ut semper absolutio impertiatur. Ratio in promptu est. 

In isto enim casu adest verum principium regenera- 
tionis animae, quod principium minime destruitur per re- 
lapsum, qui — ut ex dictis clare constat — ex quadam ne- 
cessitate physiologica oriri potest quod si haec necessitas in 
causa fuerit culpabilis, nihilominus voluntas, ad bonum 
conversa, eam moraliter destruxit; ideoque relapsus — si 
de actu humano vere agitur — voluntati hic et nunc im- 
putatur, minime vero necessitati physiologicae moraliter 
tribuendus est, moralis enim influxus inter habitum et hoc 
peccatum ademptus est. 

Et. nune quaeso, quare vi relapsus negare debemus 
absolutionem? Cur parvi facimus principium quo infelix 
anima illa ad bonum seipsam dirigit? Nonne forsitan est 
laudandum certamen et incitamentum passionum patienter 
ab anima, etiam paulisper, pro Dei amore passum? Usque 
dum confessarius cernit voluntatem habitus eliminandi, 
congruis adhibitis medJjiis, absolvat, iterumque absolvat 
usque ad septies, imo usque ad septuaginta septies, et cha- 
ritate Jesu Christi suffultus, diligat poenitentem, (2) pro 


(1) Cfr. S. Alphonsum — praxis confessariorum n. 70. — Be- 
rardi - de recidivis et occasionarits et alios auctores, qui de hac quae- 
stione fuse loquuntur. 

(2) Et cum inter solatia, quae corporaliter aegrotanti submini- 
strantur, primatum teneant amoris et misericordiae signa, ita af- 
firmandum si de spirituali morbo agatur. Qui enim spiritualiter 
patitur, magnum solatium experitur, inveniens verum amantem in 
quem doloris lacrimas profundere possit. Quoties paternum verbum 
ab aeterna damnatione aliquam animam eripuit! Hine confessarius 
ut pater poenitenti loquatur, ejusque voces sint jacula amoris. At- 

eo oret, numquam* derelinquat donec perfecta victoria de 
hoste maligno effulgeat super caput illius. (1) 


NOTANDA 


QUOAD HABITUM CONTRA SEXTUM 


Licet hucusque exposita pro quolibet habitu sint in- 
telligenda, tamen necessarium existimatur aliquid specia- 
liter addendum ad delendum pravum habitum contra se- 
xtum decalogi praeceptum, in quo homines facilius labuntur 
et difficilius postea ejus laquei franguntur. Medium ad 
carnis petulantiam retundendam propositum, est corporalis 
castigatio, cujus naturam breviter hic explanamus. 

Corporis castigatio triplicem divisionem patitur, idest 
communem, gravem et extraordinariam. 

Vocatur communis, seu ordinaria, illa quae volupta- 
tem sensibus, aliter licitam, negat. Haec quidem est prae- 
stantior virtute temperantiae, quia dum ista moderatuin 
ac rectum usum deliciarum iubet, modo ultimus finis a 
Deo statutus non excludatur, illa moderatum etiam com- 
pescit. 

Castigatio gravis rursus duplici modo spectari potest, 
videlicet ut privatio, et physica tollerantia poenarum. Per 
illam denegatur aliquid corpori, ut v: g: cibus, somnus 
etc. Per istam corpus physice castigatur, ut flagellatio ete. 


tamen meminerit confessarius super abyssum iniquitatis seipsum 
inveniri, quia ex hoc patris munere facillime gignitur profanus a- 
mor, qui erit initium aeternae suae damnationis. Quamobrem agat 
ut pater; diligat ut Christus; meminerit hominem esse; sciat super 
gehennam sedere. 

(1) In istis verbis aliquis forsitan perspiciet laxismi vestigia, 
sed errore decipitur. Non enim asseritur semper et omnes absolven- 
dos habituatos, prout laxismi fautores docent; sed illos absolvendos 
in quibus invenitur vera voluntas — licet ratione intensitatis sit 
infima — malum radicitus delendi, etiamsi ob vehementem sgsubse- 
quentem passionem in peccatum incidant. 

Castigatio demum extraordinaria illa dicitur qua cor- 
pus magnis doloribus cruciatur, quod obtinetur per cilicia, 
flagellationem usque ad sanguinem et similia. 

Omnibus quidem indiscriminatim est necessaria tem- 
perantia, quia religio et lex moralis eam nobis praecipit; 
sed ilh, qui habitu um laqueis jam obrutus fuit, est magno- 
pere commendanda castigatio communis, dummodo status 
obligationes non spernantur, et si frequenter castigationem 
habituatus quotidianas arripit occasiones ad exercendam, 
quam primum virtute constantiae praeditus erit. Per 
hane enim castigationem voluntas paulatim corroboratur, 
intelligentia magis vanitatem passionum cognoscit, et 
quanvis prima vice laboriosum erit, brevi tamen tempo- 
re hoc exercitium magnum gaudium affert spiritui. De 
hac corporali castigatione recte ait Guido Ferrando « oc- 
corre la mortificazione per ricostruire il proprio carattere, 
in termini psicologici, questo processo di mortificazione 
si riduce allo sforzo per aprire nuove vie alle attivita 
psichiche, per creare nuove abitudini e nuovi mezzi d’a- 
zione » (1). 

Circa secundam speciem distinguendum est, Parcitas 
ciborum et potuum in hoc negotio est absolute necessaria. 
Habituatus debet, si suam aeternam salutem consequi op- 
tat, abstinere potibus alcoolicis, et sumere cibum tantum 
necessarium ad corporis defatigationem reparandam; secus 
omni spe est destitutus habitum delendi; vinum enim et 
alcool venereos stimulos summopere excitat et ad peccatum 
fere ineluctabiliter impellit. 

Nedum habituatus parcitate ciborum uti debet, verum 
etiam eorundem naturam observare tenetur, quia multum 
influit in motus sensuales excitandos. Audiatur in hac re 
elarus Antonelli « Geratim loquendo affirmari potest, cibos 


(1) Psiche — rivista di studi psicologici Anno 1 N. 4 — Lu- 
glio- Agosto 1912 pag. 269. 

satis nutrientes ac excitantes, uti usus diuturnus drogarum,. 
crustaceorum, piscium, ostrearum etc. erectiones sensuales: 
producere, et cibos quidem nutrientes, at tonicos, adver- 
sari hisce excitationibus. Ratio ciborum mixta satis est 
commendanda; aquae thermales sulfureae maxime exci- 
tant » (1), 

Quoad vero privationem somni confessarius prudenter 
agat. Somnus enim a natura ordinatur ad reparandas vires 
per laborem vel exercitationes perditas. Opus est abso- 
lute ut hic protrahatur saltem ad sex horas et ad mi- 
nimum quinque horas, sive interruptas, sive non: somnus 
brevis valde saluti nocet, paulatim naturam deprimit, 
nervorum systema perturbat, et non infrequenter insomniam 
gignit, ob quam intelligentia adeo perturbatur, ut saepe 
ejus usus amittatur quae omnia vulgo vocantur — esauri- 
mento nervoso —. Quamobrem confessarius hoc non con-- 
sulat, nisi raro et modo natura poenitentis detrimentum 
non patiatur. Melius erit si poenitens post diuturnum la- 
borem ac fessis membris somnos carpiat, et ita facilius 
praecaveantur stimuli carnis. 

De extraordinaria tandem castigatione consulendum 
est confessario ut cautissime agat, et licentiam non dabit 
nisi adsit vera Dei vocatio, qui per hance durissimam viam 
animam ad se trahit, ut in nonnullis Sanctis perspicitur. 
Ratio est tum quia, cum magnis his castigationibus corpus. 
debilitatur, necessario requiritur ut anima pleno iam do- 
minio illius gaudeat, ne istud contra spiritum calcitret; 
tum quia saepe latet in corde praesumptio et illa de- 
lectatio quae Deum offendit et meritum aufert. Saepe 
enim angelus satanae veritatis et bonitatis specimen prae- 
bet ut facilius animas in laqueum capiat. Magnae istae 
corporis castigationes potius patefacere debent internam 
sanctitatem, quam media vocari ad hance acquirendam. 


(1) Medicina Pastoralis vol. 1 n. 525 pag. 321. 


ao 


Sunt etiam media hygienica, videlicet balnea, quae 
sactionem generalem in organismum exercent, ablutiones, 
impellentes aquae ductus (vulgo doccia) quibus habitus, de 
‘quo agitur, curatur. 

Tepidum balneum sedativum validumque medium 
extat, bonae valetudinis sensum impertitur, atque nerveo 
systemati robur addit irritabilitatem minuens somnumque 
fovens. Balnea ne ultra 15 horae momenta _ protrahantur; 
‘ductus vero acquae tria horae momenta haud excedat, si 
longius producatur, efficaciam amittit. (1) 


ARTICULUS 3. 


De causis externis. 


Praeter causas internas, malorum fomitem constituen- 
tes, adsunt aliae causae, quae licet externae sint, ad ma- 
lum tamen inclinant homines. Inter quas adnumerantur 
hypnotismus, vita intrauterina et extrauterina, vita dome- 
stica et socialis. Cum dé hypnotismo ad nostrum effectum 
satis dictum sit in prima parte, hic tantum existimamus 
aliquid notare de ejus usu, ut omnes conspiciant nocivum 
esse valetudini, et quam proinde iuste ab Ecclesia intra li- 
mites arceatur. 


Sculls 


De hypnotismi usu. 


Cum primum mira hypnotismi artis medicinae culto- 
ribus nota fuerunt, magno gaudio putabatur demum inven- 


(1) Ita ait clarus Gemelli in suo opere — non moecaberis — 
pag. 146 edit. prima. Auctor alia praebet remedia contra carnis pe- 
tulantiam, ut pharmaca virtutem moderatricem habentia, quae hic 
praetermittuntur, quia cum uniuscusque temperamentum spectari 
debeat, melius est adire christianum medicum quam proprio marte 
pharmaca sumere. 

tum fuisse optatum medium quo in posterum morbi ab 
humanitate radicitus extirparentur. De istius usu in aulis 
scientiarum cum delectu fiebant disputationes coramque 
alumnis hoc medium exercebatur praesertim quoties ner- 
vei systematis alterationes mederi oportebat. Inter morbos. 
qui hujus indigebant usu, adnumerebantur — anemia, 
asma nervosa, la mancanza di appetito, la diarrea, 11 reu- 
matismo articolare, la tosse nervosa, il prurito nervoso, 
listerismo, la sciatica, la cefalea, la gastralgia, l’emicra- 
nia, 1 disturbi della menstruazione ecc. (1) Sed vix no- 
vitatis laetitia recesserat, opposita sententia, scientifica 
reflexione inixa, docebatur, tum quia medicamen non 
semper sortiebatur effectum, tum propter periculum novas 
psychicas alterationes, veteribus siquidem potiores, indu- 
cendi. Qua de causa non pauci in medicina doctores pe- 
tierunt ut legislatores liberum usum hypnotismi penes 
profanos damnarent ac contrafacientes poenis plecterent. 
Unum prae aliis audiamus « Vi sono laici che esercita- 
no l’ipnotismo a scopo di cura; questa immoralita deve 
essere assolutamente impedita, perche quelli che si rivol- 
gono agli ipnotizzatori sono ammalati, che hanno bisogno. 
di difesa. Persino il medico ha bisogno di una certa espe- 
rienza per applicare la cura ipnotica; tanto piu si dica 
del profano che non puod prevenire le conseguenze mor- 
bose » (2). «Sia usato per cura, sia usato per divertimen- 
to, per curiosita, una sostanza velenosa é sempre tale, ed 
il suo uso deve essere garantito con quelle stesse disposi- 
zion1 che regolano l’uso di qualunque altro rimedio o me- 
todo curativo negli stati in cui l’esercizio della medicina 


(1) Cfr. B. E. Ummen — la terapia fisico - dietetica — anno 
1908 — pag. 64>. 

(2) Ita ait Wagner apud Salvatore Ottolenghi Prof. di Medi- 
cina legale nell’Universita di Siena — La suggestione e le facoltx 
psichiche occulte in rapporto alla pratica legale e medico - forense- 
pag. 663. 

non 6 un pericolo » (1). His aliisque rationibus stantibus 
merito legislatores usum indiscriminatim faciendum inter- 
dixerunt. (2) Et cum Ecclesia sit verae libertatis uniuscu- 
jusque acerrima vindex et animarum salutem, omnibus post- 
habitis, quaerat, iuste reprobavit hypnotismi usum hodiernum 
sequenti responso. « N. N. artis medicinae doctor, ad pedes 
Sanctitatis Vestrae provolutus, ut suae conscientiae consu- 
lat, humiliter petit, an liceat sibi partem habere in dispu- 
tationibus, quae fiunt a societate scientiarum medicarum, 
de suggestionibus in cura puerorum infirmorum. Agitur 
non de discutiendis tantum experimentis, sive haec ratio- 
nibus explicari possint, sive non. Quare Orator, ne errandi 
periculo se exponat, docili animo expectat oraculum 8. 
Sedis ». Et S. U. Inq. die 26 iul. 1899 respondit: « Quoad 
experimenta iam facta permitti posse, modo absit pericu- 
lum superstitionis et scandali: et insuper orator paratus 
sit stare mandatis S. Sedis et partes theologi non agat. 
Quoad nova experimenta, si agatur de factis, quae certo 
naturae vires praetergrediantur, non licere, sin vero de 
hoc dubitetur, praemissa protestatione nullam partem ha- 
beri velle in factis praeternaturalibus, tollerandum, modo 
absit periculum scandali ». Ex quibus colligitaur usum per- 


(1) Salvatore Ottolenghi opera et loco citato. 

(2) Legislatores aliquarum nationum haec vota adimpleverunt 
ut in sequenti conspicitur. « Nel 1816 fu vietato in Austria e con 
decreto 1848 fu concesso l’uso ai medici. In Russia nel 1825 fu proibito 
l’uso, cosi in Ungheria e furono imposte restrizioni ai medici stessi. 
Nel granducato di Hassen nel 1881 e pit tardi, nel 189! in Meck- 
lenburg - Schewerin vennero limitate ai medici le pratiche ipnotiche. 
Nel Belgio nel 1892 venne emanata la legge contro l’abuso dell’ ip- 
notismo. Nel, granducato di Luxembourg nella sessione ordinaria 
della Camera dei deputati venne presentato un progetto di legge 
contro i danni dell’ipnotismo. » Ex opera citata Salvatoris Ottolen- 
ghi pag. 664. 

mitti, servatis superius servandis, tantum in scientia me- 
dica. (1) 

De vita intrauterina. 


Dominus Noster Jesus Christus, sua divina missione- 
omnia restaurans, matrimonium benedixit, av delendo in 
eo quidquid ob culpam primi parentis vilitatem redolet, 
inter sua sacramenta adnumeravit. Per hoc magnum sa- 
cramentum coniuges supernaturaliter ad invicem diligere 
tenentur, et pro viribus debent filios recte educare, remini-- 
scentes quod ex eorum naturali actione cives novae Jeru- 
salem procreantur. Si veritates istae, quae a christiana re- 
ligione docentur, parentum menti semper elucescerent, ma- 
iorem quippe diligentiam et temperantiam “in eorum co- 
niugali munere exercendo adhiberent, et uberior fructus 
exinde colligeretur. Crebro natura matrigna vocatur, sed 
aliquoties iniuste; saepe enim ex intemperantia ac pa- 
rentum mala vita filii infelices nascuntur, etlamque ad 
malum fortiter ac fere invincibiliter inclinantur: quo casu 
cui est tribuenda culpa? naturae vel parentibus ? 

In prima parte satis dictum est quid ex duobus pa- 
rentibus in filios transfundatur, nune vero superest expo- 
nere ad quid teneatur mater tempore praegnationis. Haec 


(1) In aliis decretis, quae hic, brevitatis gratia, omittuntur,. 
Ecclesia non damnat usum hypnotismi, modo non tendat ad finem 
illicitam aut quomodocumque pravum ac adhibeantur media physica, 
vel utatur ad scientias physicas enucleandas — S. U. J. 23 Jun. 
1840 — 28 Jul. 1847. — S. Congr: S. Officii 80 Jul. 1856. 

Alia quaestio inter doctores artis salutaris agitatur, num vi- 
delicet usus hypnotismi legaliter sit licitus ad inquirendum aucto- 
rem criminis. Quidquid de hac re cogitetur, parum nostra interest, 
advertendum tamen est quod lex italica hoc medium adhibere iuste 
prohibet, et magistratibus utentibus poenas infligit. 

vero quaestio moraliter hic tantum solvitur; ideoque de- 
clarantur quae actiones matri interdicuntur. 

Juxta veterum dicta (1) fere communiter tenebatur pec- 
catum grave imputandum non esse matri quoties gestatio- 
nis tempore coniugalia iura exercebantur, modo abortus pe- 
riculum absit. 

Justa alios neque de veniali arguenda est, modo illud 
periculum evitatur. Ut autem in hac re magis veritas elu- 
cescat, physiologica placita prae oculis habentes, putamus 
distinguendum esse initium gestationis et finem. Quatuor 
etiamque sex menses praegnationis potest mulier coniuga- 
libus iuribus vacare sine laesione tum physica tum phy- 
siologica foetus, quod vero contrarium accidit in reliquis 
mensibus, ut scientifice constat ex alterationibus degenera- 
tivis physicis foetus ex usu matrimonii procedentibus, quae 
utique secum ferunt, vel efficere possunt, alterationes psy- 
chicas. Idcirco mater tenetur ab iis se abstinere. 

Sed quaeritur: an mater contrarium agens peccet et 
de gravi culpa sit increpanda? Si mulier a debito coniu- 
gali abstinendo paci familiae noceat, eiusque vir minetur 
ad alias vertere animum, minime peccat, adest enim ratio 
superior et fortior, scandalum scilicet evitandi, dum peri- 
culum puerum nocendi, quamquam theorethice certum vi- 
deatur, ut dictum est, potest practice, natura cooperante, 
effectum haud sortiri. Si vero dicta ratio absit, mulier 
peccat graviter vel leviter iuxta casum et circumstantias. (2) 


(1) Cfr. S. Alphons. libr. 6. n. 924 — qui varias auctorum opi- 
niones fuse exponit. 

(2) Theologorum disputationes, quos refert 8. Alphonsus loco 
citato, de liceitate actus coniugalis tempore quo mulier puerum ge- 
rit, versantur circa periculum abortus, vel suffucationem foetus. Sed 
ex hodierna positiva scientia nullius roboris existimatur suffucatio 
foetus, quia ita a natura servatur quod, normaliter loquendo, foe- 
tus numquam a semine pertingitur. Ideoque ex dictis rationibus 
gumi nequit liceitas vel prohibitio actus; sed particulariter iudi- 
candum erit iuxta mulieris vires et naturam. 

At candide fateor hance doctrinam humanis passionibus. 
valde satisfacere. Cur enim propter libidinis parentum 
expletionem licitum esset exponere puerum psychicis et 
physicis alterationibus, ex quibus in posterum magnum 
detrimentum animae illius obvenire potest? Nonne est for- 
sitan magis diligenda anima proximi, praecipue filiorum, 
quam satisfactio carnalis, etsi licita, suipsius vel alterius? 

Infelix humanitas quot obruta es miseriis! 

Sed haec observatio, quaeso, nullius roboris sit: (1) 
ad quaestionem igitur redeamus. 

Aliis actionibus mater valedicere debet, quae sunt 
potiones vulgo alcoliche, quia, ut in prima parte dictum 
est, tum matri tum filio detrimentum inferunt. 

Effugiat insuper omnes repentinas fortesque emotiones, 
excitationes nervorum et iracundiae, ac optimum esset si 
tranquillitate animi semper gauderet. Licet exoptandum 
sit ut mulier praegnans omnes christianas virtutes colat, 
summopere virtutem temperantiae, positive tamen non 
constat id physiologice requiri; qua de causa el imponen- 
dum est hoc onus quia christiana religio id iubet. 

Quomodo autem confessarius in hac materia, in qua 
eius honor aliquod detrimentum pati potest, agere debeat? 
Numquam tenetur de hac re interrogare nisi adsit neces- 
sitas, quae orirl quidem potest sive ex ipsa peccatorum 
accusatione mulieris, praesertim si de viro conqueritur, 
Sive etiam ex statu anormali nervorum. Cum confessarius 
hoc advertit gradatim et caste interroget, et si conspicit 
mulierem ignaram esse de status obligationibus, sanctitatem 
loci in mente habens, fortiter prudenterque eam instruet 
et de ratione, quam eoram Deo, quoad animam filiorum 
redditura erit, advertat. Si mulier, omnibus spretis, volup- 


(1) Nullo modo audeo doctorum sententias eorumque rationes. 
spernere; magnae esset temeritatis nota. Hinc unusquisque abundet 
in sensu suo. 

tatibuspotionibusque omnino indulgere cupit contra rectam 
rationem, nullaque adest spes emendationis, a sacramentis. 
arceatur veluti indigna et homicida. Si enim denegatur 
absolutio ei qui damnum in vita aliena illatum reparare 
renuit, a fortiori ita est agendum cum matercula, quae 
filio vitiis damnum infert. (1) 


Soci bh 


De vita extrauterina. 


Ex omnibus quae dicta sunt quoad formationem la- 
ctis, sequentia deducenda sunt in genere morum. 
Moralis obligatio matris exponi potest his tribus quae- 


sitis — 1. an teneatur suis uberibus lac filio praebere: — 
2. si alteri tradere debet, causa iusta impellente, ad quid 
teneatur: — 3. an tempore lactationis possit mulier iura. 


coniugalia exercere: quae breviter hic solvuntur. 

Ad 1. Ut alibi dictum est (2) moralis disciplinae au- 
ctores, vestigia S. Ligorii sectantes, (8) docent teneri ma- 
trem proprio lacte filium alere, tum propter physiologicas. 


rationes; — lactatio enim a magnis incomodis ex partu 
oriundis ac etiam a nonnullis morbis uteri et sanguinis 
liberat; — tum ob quandam naturalem legem quia lactatio 


maternitatis iura firmat; tum denique, ut a moderna positiva 
scientia traditur, quia lac matris sanae neutram facere potest 


(1) Primo intuitu contradictoria haec forsitan existimantur 
cum dictis de absolutione habituatis impertienda, sed falso putatur. 
De habituatis enim dictum est — pag. 55 — licere absolutionem 
impertiri quoties in eis adest principium voluntatis habitum delendi 
etsi, ob inveteratam consuetudinem, in peccatum rursus incidant, 
quod principium in matre, ut supponitur, deest. 

(2) Ofr. ’— Solutio Casuum — pag. 57. 

(3) libr. 8 n, 336. 


Appendix etc. 5. 

pravam haereditatem paternam, si haec fortuito adest. (1) 
« Attamen haec obligatio per se non urget sub gravi; cum 
gravis deordinatio secus non habeatur »; (2) hinc de gravi 
non sunt arguendae mulieres nobiles, quae consuetudinem 
prosequentes, sine gravi ratione ab aliis mulieribus nutrire 
faciunt infantes. Sed contrarium tenendum existimatur, tum 
propter rationes expositas, tum etiam quia finis naturae fru- 
stratur. Ratio enim adducta sat debilis videtur, quia deordi- 
nationem non solum ex naturali deformatione sumere de- 
bemus, verum etiam aliunde, videlicet ex utilitate puero 
superveniente maternum lac suggenti, ex periculo quod in- 
stare potest vitae infantis quoties alteri mulieri traditur. 
Licet hoc periculum eliminari possit, quia nutrices a me- 
dico bene examinantur, nihilominus, ut in humanis, non 
semper veritas rei conspicitur, et saepe saepius latent nu: 
tricis defectus: quot nutrices venaliter infantem nutriunt 
et curant! Quare optime ait laudatus Antonelli (3) — 
« ex mea sententia, dicerem simplicem consuetudinem apud 
nobiliores familias non excusare a lactatione. Ad tollendam 
enim obligationem, quam ius naturale tam solemniter 
imponit, graves causae adesse debent, quae non videntur 
esse aliae quam quae e natura ipsa mulierls oriuntur, vel 
a conditione particulari uniuscuiusque matris vel familiae} 
sicuti est necessitas vel notabilis utilitas ». 

Causae vero quae excusant sunt — praeter deficientiam 
lactis vel istius nutrimentum —: excessiva debilitatio nervei 
systematis, morbosae immutationes facultatum mentis, in- 
doles nimis lymphatica, haerpes diffusa omnesque pellis 


(1) Antonelli Vol. 1 pag. 298: in hoc auctore invenies enume- 
rata incomoda ex partu provenientia. 

(2) Ita ait Bucceroni — Institutiones Theologiae Moralis — 
Vol. in: 671 <ad 1. 

(3) Vol. 1. pag. 801. 

ereptiones, praedispositio ad phtisim, syphilis habita post 
partum, magna etiam debilitas generalis. (1) 

Ad 2. Si vero, causa iusta existente, mater nutricem 
invenire debet, tenetur sub gravi, ut omnes fatentur, quae- 
rere nutricem moraliter ac physiologice sanam, et ante- 
quam tradat filium, diligenter eam examinare faciat a 
christiano medico, et postea sedulo de nutrimento inquirat, 
secus redarguenda est de his omnibus quae fortuito filio 
supervenire possunt, (2) quia matris munus culpabiliter 
transgreditur. 

Sed forsitan objicitur. Si propter periculum illicitum 
est infantem alteri mulieri tradere, quomodo nunc licitum 
evadit? Licitum est quia sustentatio vitae pueri ac eius. 
liberatio a morte, quae unice per lactis nutrimentum obti- 
netur, utique fortior apparet quam periculum de quo agitur 

Ad 3. Si naturam actus directe consideramus, certo. 
eius liceitatem statim perspicimus, quia nullo tempore, 
stricte loquendo, coniuges a lege naturali exercere prohi- 
bentur: sed ex circumstantiis tantum, actum concomitanti- 
bus, prohibitio exercendi desumitur. In nostro vero casu 
non ex circumstantiis desumitur, sed ex actus consectariis. 

Consectaria huius actus sunt praegnatio mulieris et 
diminutio vel dilutio Jactis. Cum toto tempore lactationis 
menstrua suspendantur, quamvis aliquando appareant, fe- 
cundatio difficilior evadit, sed non impossibilis. Ista super- 
veniente, lactis nutrimentum communiter minuitur. Dictum 
est communiter, quia non paucae mulieres, propter earundem 
robustam physicam constitutionem, sine detrimento nasci- 
turi, nato lactationem praebere possunt, vel, si nequeunt, 


(1) Nota. Inter has causas censeo adnumerendam esse magnam 
utilitatem et pacem quae ex fidelitate viri gignitur. Potest mulier, 
ut occasiones e medio tollantur, invenire nutricem, et ita iuribus 
coniugalibus vacare. Cfr. dicta pag. 57 — Solutio Casuum. 

(2) Quoad extensionem culpabilitatis applicanda sunt princi- 
pia de voluntario indirecto. 

artificialem nutritionem puero subministrare coguntur, aut 
nutrices invenire. Hinc cum consectaria incerta quippe 
videantur, ac pueri vitae alio modo provideri possit, recte 
a doctoribus traditur licere, etiam ex hac ratione, mulieri 
voluntati viri obtemperare. Verum lactis diminutio, ut pra- 
ctice ab omnibus conspicitur, est periculosa occasio dete- 
stabilem onanismum perpetrandi. Quomodo idcirco confessa- 
rius agere debet? Prudenter mulieres edoceat de liceitate 
actus ac de eius consectariis, quae incerta sunt: attamen 
‘gi, experientia teste, actus coniugalis sortitur effectus, eis 
iniungat ut ab actu se abstineant; quod si — ob aliquam 
rationem — hoc fierl nequit, christianis naturalibusque 
legibus pareant; et si propter viri malitiam mulieres ma- 
lum perpetrare cogantur, iuxta S. Poenitentiariae respon- 
sum, passive et coacte se gerant. (1) Ceterum nulla ratio, 
nullumgue damnum fortuito obventurum licitum reddere 
potest onanismum, qui hodie, praesertim in civitatibus, 
studiose docetur et perpetratur. 

Naturaliter loquendo fere impossibile in praxi conspi- 
spicitur virum, tempore quo ejus mulier lac praebet, ab 
usu coniugali abstinere se velle, humana enim fragilitas 
hoc sustinere nequit. Attamen, si christianam religionem 
perspicimus, contrariam sententiam docere cogimur. Nam 
Jesus Christus, humanam proclivitatem ac originalem la- 
bem cognoscens, sua divina bonitate, matrimonium ad sa- 
cramentum erexit, ut contrahentibus gratiam sacramenta- 
lem ad rite, cbistianae, ac rationabiliter coniugale munus 
exercendum filiosque erudiendos tribueret. Ut insuper ani- 
ma continuo corpus ejusque proclivitates cohibere possit, 
per sacramentum poenitentiae et SS. Eucharestiam ube- 
riores gratias obtinebit. Si autem Deus coniugatis non 
praebuisset media quibus carnis petulantia non retundare- 
tur, matrimonium esset vehiculum per quod ad tartara ne- 


(1) 1 Feb. 1823. 

cessario et ineluctabiliter panderetur, et castitas coniuga- 
lis, in christiana religione, inter impossibilia adnumeranda 
esset — yuod utique veluti haereticum reputatur. Attamen 
oportet ut coniugati christiana exercitia adimpleant, et 
sicut ceteri fideles, a Deo postulent gratiam. Quapropter 
spernendae sunt rationes ab onanistis in medium adductae: 
aut enim ab actu coniugali — Deo dante gratia — absti- 
nere debent, aut debito ordine eum persolvere: siquidem 
quod naturaliter impossibile certo erit, per gratiam Dei, 
quae fidelibus juxta vitae statum tribuitur, possibile fiet. 

Praeter haec munera, quae mulier moraliter observare 
tenetur, adsunt alia quae summopere el commendantur, 
christiana idest temperantia in poculis, praesertim vulgo 
alcool, tranquillitas magna, saltem tempore lactationis; 
numquam insuper praebeat lac dum opprimitur  tristitia, 
pavore repentino, stupore excessivo, laetitia, ac nervorum 
excitatione aliisque huiusmodi, quae causae vitiare possunt 
naturam lactis et male afficiunt infantes. (1) De his dede- 
cet confessariam mulieres interrogare; quod tamen facere 
et docere potest caute quoties ex ipsa mulieris confessione 
conspicit transgressiones: in omnibus autem sit prudens 
et tanquam Jesu Christi minister agat, ne ipse luto infi- 
ciatur dum alios ab eo eripere conatur. (2) 


(1) Cfr. Antonelli, opera citata, vol. 1 n. 485. 

(2) Merito in omnibus quae ad mulieres pertinent, postuletur ut 
confessarius caute se gerat. Saepe enim eorum munera explanando 
in confessarii corde quaedam affectio sensim oritur, quae, licet in se 
spectata non semper illicita evadat, volventibus tamen annis, modo 
intra limites non arceatur, in laqueum diaboli incidere facit. Dictum 
est -— non semper illicita evadit — quia illa simplex affectio, quae 
inter poenitentem et confessarium aliquo modo adest, adeo natura- 
liter ac sponte oritur, ut fere impossibile contrarium videatur. Non- 
ne forsitan quisquis beneficium ab altero accipiens gratitudinem ser- 
vat in corde? Quare confessarius caute procedat, ad examen seipsum 
revocet et meminerit hominem esse et Jesu Christi ministrum. Cfr. 
etiam notam pag. 50. 

De vita domestica et sociali. 


Vita domestica intelligitur parentum exemplum, eo- 
rumque verba nec non ipsorum mores, uno verbo id_ per 
quod constituitur naturalis societas domestica. 

Nomine autem vitae socialis intelligimus publicas 
scholas, sociorum exemplum, operariorum officinas et ce- 
tera huiusmod1. 

Cum plurima istorum ad morales disciplinas stricto 
sensu pertineant, ad varios probatos auctores remittimus 
lectorem; quare pauca hic notanda censemus, 

Quoad vitam domesticam prae oculis habere debent 
parentes caute patienterque filios instruere*tum positive, 
veritates fidei exponendo, prout eorum intelligentia requi- 
rit, bonum exemplum praebendo, et negative numquam 
videlicet verba obscena ant inhonestos sermones habere. 
Pluries parentes imprudenter de re coniugali, Jicet blande, 
ratiocinantur et forsitan uon caste seipsos praebent falso 
existimantes nihil horum intelligere filios, Attamen non 
semel puer, iuvenilem aetatem prosecutus, in mente habet 
plura verba obscena quae fortasse accidentaliter a paren- 
tibus audivit. Qua de re confessarius totis viribus redar- 
guere debet parentes de verbis obscenis, de castitate non 
perfecte observata, de maledictionibus, de blasphemis et 
ceteris, quas isti expudorata fronte coram filiis proferunt. 

Quoad vitam socialem, parentes curent ut filii tum 
in aulis scientiae, tum in opificibus, tum inter socios ve- 
ritates fide1 semper sectentur, numquam eorum christianum 
decus detrimentum patiatur, et si coacte ad pravos opera- 
rios vel ad magistros irreligiosos filium mittere debeant, 
tenentur, propter eorum munus, paterna actione malum 

effectum, ex aliorum pravo exemplo vel magistrorum duoctri- 
na oriturum, delere vel saltem minuere (1). 

Obiter hic alia quaestio exponitur, illa scilicet — a 
nonnullis agitata — quae pubertatem respicit. Procul du- 
bio cum puer ad illam aetatem pervenit in qua passiones, 
veluti agmen hostium, in animam pullulant, istae eius 
menti caliiginem offundunt, saepeque tristitia ac taedium 
puerum afficiunt. Qua etiam aetate pueri facillime, paren- 
tibus insciis, amoris laqueis erga puellas capiuntur, et vi- 
tae pericula nescientes, saepenumero in corporis voluptates 
labuntur. Quamobrem parentum vigilantia et cura sum- 
mopere est necessaria, quae vario modo in praxi expletur. 
Nonnulli docent optimum esse filios de sessuali quaestione 
edocere, sive oretenus, sive, quoties ob verecundiam pa- 
rentes facere nequeant, librum de hac re loquentem eis 
tradendo. (2) 

Alii autem hoc omnino damnant docentes filios paul- 
latim seipsos, evolventibus annis, edoctos fore. Si ad tru- 
tivam dictas opiniones revocamus, censemus corrigendas 
esse. Etenim cum pubertatis effectus vario modo externan- 
tur iuxta indolem ac temperamentum pueri, ni fallor, sta- 
tui nequit veluti principium neutra dictarum opinionum, 


(1) Cfr. de hac re — Solutio Casuum pag. 28. — Sacerdos, tum 
in confessionali, vel in quavis alia occasione hortetur parentes ut 
filiorum corda religiosis praeceptis imbuant tempore quo isti ad aulas 
scientiarum accedunt. « Se del fanciullo infatti coltivate soltanto 
il cervello, trascurando i] cuore, questo per naturale proclivita in- 
selvatichisce e da quei frutti che una pianta selvatica solo pud 
dare » (Civilta Cattolica anno 63 vol. 1. pag. 32, quaderno 1478) et 
De Maistre ait « l’istruzione senza educazione religiosa conduce 
lYuomo all’infimo grado di abbiezione » (ex eodem ephemeride loco 
citato). Utinam obtineretur a catholicis magisterii libertas ! 

(2) Optime de hac re disserit F. W. Fonster — il problema 
sessuale nella morale e nella pedagogia. In hoc opere religionis dicta 
et scientiae coniunguntur. Auctor appendicem ponit sub titolo — 
come possano le madri istruire t loro figliwolt intorno alla vita ses- 
suale — quem matres pueris suppeditare tuto possunt. 

sed optimum esset si parentes vel dictatores experto oculo 
scrutantur pubertatis effectus, tum morales, sive physiolo- 
gicos, tum quoque psychicos qui in pueris et puellis ma- 
nifestantur; et prout practice iudicaverint, vel paullatim 
de quaestione sessuali edoceant, vel totam rem pandant, 
ut iuvenes a pessimis consectarlis tempore opportuno erl- 
piantur. Ut magis hoc parentes obtineant, praesertim 1iu- 
venum yrectores, curent ne, tristitia oppressi, filii vel a- 
lumni occulte ab aliis secernantur. Curent, si christiane 
instruere cupiant filios, de hac re libros consulere. Interim 
confessarius, parentibus de filiis conquerentibus, prudenter 
nota faciat eosque roget ut semper filios invigilent ne isti 
a mundanis deliciis, fide et innocentiae honore posthabitis, 
fallaciter trahantur. 

Praeter dicta, alia, ad hance quaestionem spectantia, 
necessario notanda sunt, pro sacerdotibus qui juvenum col- 
lective viventium confessionem excipiunt. 

Cum pubertatis aetate ineunte, vita puerl novas experiat 
vires, oportet has ad rectam ducere viam, secus pessimos effe- 
ctus, qui postea totam ejus vitam dilaniantur, sunt pariturae. 

Ut autem hoc obtineatur, in primis necessarium est 
magna pudoris signa in juvenibus infundere, sive erga 
selpsos, Sive erga alios. 

Caveant deinde rectores ac spirituales magistri ne ju- 
venes unquam solitudinem quaerant; neque tristitia affi- 
clantur (quae saepe est signum vel magni certaminis car- 
nis, vel jam pravi habitus contracti), nec nimia familiari- 
tate utantur; quae omnia sensim ad malum impellunt. 
Maiore diligentia et vigilantia utantur illae, quae puella- 
rum instructioni praesunt, quia cum primo signa menstrua- 
tionis apparent, puellae, ob earum physiologicam confor- 
mationem, maximam proclivitatem experiunt alias diligendi, 
quae si intra limites liceitatis ncn arceatur, sensationes in 
earum corpore gignunt, propter quam ad actus turpes 
saepe impelluntur. 

Ratio autem cur haec omnia pro recta juvenum edu- 
catione traduntur, est quia dum mens juvenum, paterna 
domo vitam degentium, ab aliis rebus licitis trahatur, 
mens illorum qui collective vivunt, ad ea tantum se vertit 
quae ad ephebeum (convitto o collegio) spectant: et ipsa 
nova activitas, a pubertate orta, intra limites ephebei evol- 
vitur; hinc magnum adest periculum depravationis et fa- 
cillime oriuntur psycopathiae (1). Quare mirum non est si 
aliquoties etiam ad forum juridicum deducuntur — cum 
magno siquidem aliorum scandalo — collegiorum sessuales 
depravationes. Quapropter per viscera Jesu Christi rectores 
ac confessaril exortantur ut istis Juvenibus, praeter pieta- 
tis exercitia, licita media suppeditentur, quibus naturalis 
ac sensitiva eorum activitas expleatur, itaque eorum ani- 
mus ad fortia arripienda allicitur, mens acumen et vigo- 
rem acquirit et voluntates benefactorum, qui bona pro 
christiana Juvenum educatione reliquerunt, non frustrantur: 
qui secus agit vel contrarium consilium praebet, ignorat 
omnino humanam naturam. 

Ht nunc, finem dictis ponentes, rogamus confessarios 
ut in sua mente haec omnia, breviter exposita, sacrum 
ministerium obeundo, continuo revolvant. Cogitent quot 
miserlis homo sit undique obrutus: quoties iste iniuste — 
licet aliquoties recte — (2) ab humano iudicio damnetur, et 


(1) Psycopatia — etimologice spectata, est aegritudo animi. Si 
hance obiective spectamus, intrinseca malitia caret, quia saepe ex pe- 
culiari individui conformatione oriri potest. Non infrequenter tamen 
ex nimia familiaritate, pubertate aetate evolvente, ortum ducit, quae 
ita animum debilitat ut puer in familiaritate erga condiscipulum gau- 
dium ponit. Ex hac vero quadam animi debilitate, gignitur psycopathia 
quae praeter Dei extraordinariam gratiam — fere semper ad deprava- 
tiones sessuales impellit, ut onanismum, pederastiam tum activam, tum 
passivam qyae omnia bene perpendant magistri et juvenum directores. 

(2) Intellige casum quo humana iustitia, conscientia invinci- 
biliter erronea laborante vel ob falsos testes, damnat putativum reum 
ad poenam. 


a societate expulsus, ab omnibus in horrorem habeatur. (1) 
Sed confessarius, Jesu Christi amore ductus, animas, etiamsi 
permultis peccatis obnoxiae sint, numquam deserat, eas. 
sublevet, ad altiora erigat, unquam dimittat donec signa. 
consumatae malitiae certo appareant; quo etiam casu oret. 
pro eis, et meritis Sanguinis Jesu Christi suffultus, spem 
habeat, ut quam primum animae illae — a terrenis cupi- 
ditatibus expeditae — supernaturaliter vivant. 


(1) Poena, qua ab humana iustitia rei plectuntur, per se minime- 
eos spiritualiter regenerat. Dixi per se, quia est medium purgationis 
atque regenerationis quoties christiana religio corde delinquentis 
mulcet Quamobrem salutare est, imo necessarium existimatur ab: 
omnibus, etiamque ab ipsis dictatoribus, in carceribus sacerdotis 
ministerium, cujus ope rei boni christiani evadunt; et generatim 
loquendo sunt 165 O/p. Si vero criminales sacerdotis vocem audire 
nolunt, nedum non regenerantur, verum etiam peieres fiunt: volup- 
tate afficiuntur cum de delicto patrato loquuntur; odium fovent 
contra omnes qui eos damnaverunt; in ipso carcere delicta callide 
perpetrant; auctoritaten1 omnino spernunt. (Cfr. de hac re libros. 
de criminalibus, in quibus delicta in carceribus perpetratis expo- 
nuntur). 

Major autem poenarum, qua homo plecti potest, est privatio 
et separatio unius ab alio, vulgo segregazione cellulure. Privatio la- 
boris tristitiam gignit, passiones, praesertim eroticas, maxXimopere 
excitant, ad mollitiem impellit, et si inter criminales carnalis amor 
oritur, peccatum conira naturam continuo et vehementi ardore per- 
petratur. Separatio autem — segreyazione cellulare — est magis per- 
niciosa, tum in ordine psychico, tum quoad valetudinem. Anima enim 
extraordinaria tristitia ac taedio afficitur, mens debilatur et 5 O/g quo- 
tannis isti criminales in nosocomiis amentium recipiuntur, et vita hu- 
mana ad vitam vegetativam coarctatur; aliis verbis haec separatio- 
est quaedam prolixitas mortis. Hoc generice, gradus vero intensitatis 
horum effectuum ex vario temperamento uniuscujusque desumendi 
sunt. Moderna scientia capitalem poenam dextruxit, sed aliam in me- 
dium tulit, videlicet destructionem humanae intelligentiae. Melius es- 
set si societas totis viribus ad regenerationem criminalium incumberet,. 
quam lento gradu mortem eis suppeditare. Quae omnia ab his qui 
carceribus praesunt ego ipse audivi. Causae quae ad carcerem ducunt 
homines, sunt eaedem per quas intelligentiae usus ammittitur. 

Numquam sacerdos abstineat alios in christiana reli- 
gione docere, etiamsi illico effectus non sortitur. Omnes 
enim, jure divino, tenemur ministerium nostrum quovis 
tempore et loco prudenter sed fortiter adimplere; Deus 
autem sua divina gratia animas, tempore opportuno, ad se 
trahet. 

Nemo praesumat statim videre poenitentes peccatorum 
veniam postulantes quod aliquoties potest accidere, dum alia 
vice in extremis Deus suam efficacem gratiam infundit: 
mundus enim spiritualis et extraordinariae viae per quas 
Jesus Christus de hoste maligno plenum ac perpetuum tri- 
unphum obtinet, nobis sunt penitus ignotae. 

Etsi fortuito sacerdos conspiciat animam extremis lu- 
ctuantem, quam forsitan coacte inabsolutam olim dimiserit, 
totis viribus pro ea oret; nescit enim quid, morte instante, 
cogitet, quid Deus, pater totius consolationis et misericor- 
‘diae, In animam illam infundat, et an iniquitatem, quam 
fecit, dilexerit, aut vero inconscienter passionibus satisfe- 
‘cerit. (1) 

Quibus rationibus ductus, potest confessarius absolu- 
tionem conditionaliter impertiri moribundo — dummodo 


(1) S. Mater Ecclesia, moribundi animam Deo commendando, 
‘sic orat « laetifica, Domine, animam eius ia conspectu tuo, et ne 
memineris iniquitatuin eius antiquarum, et ebrietatum, quas susci- 
tavit furor mali desiderii ». Quibus verbis Ecclesia putat posse 
hominem a furore mali desiderii miserime trahi; et his statutis, 
quomodo possumus semper malum formaliter agenti imputari? Pa- 
tet igitur regnum spirituale nobis ignotum esse. Malum undique 
conspicimus; omnes quidem deploramus christianorum delicta, sed 
‘an perpetrantes sint reapse culpa obnoxis? Plurimi ut optimi chri- 
stiani cxistimantur, sunt revera boni coram Domino? Quoties re- 
probantur a Domino qui ab hominibus laudantur; et quoties tarta- 
rorum poenis dignos existimamus, quos a lusto Judice excusantur! 
‘Oh! infirma, mens humana quam fallaciter iudicas! Exclamemus 
cum Paulo Apostolo: « O altitudo divitiarum sapientiae et scientiae 
Dei: quam incomprensibilia sunt judicia ejus et investigabiles viae 
-ejus! » (Rom 11 - 38). 


mee ee 


positive sacramenta non spreverit — aeternamque requiens 
a Deo pro eo impetrare. Pro Dei igitur gloria animarum- 
que salute agat confessarius, et gaudium aeternum, fideli- 
bus servis promissum, gustabit in coelo. « Magna utique 
erit merces, qua in aeternitate compensabuntur boni con- 
fessarii, et de sua praedestinatione ita securi sunt ii qui 
se ad animarum salutem occupant », (1) prout nos docet. 
Sacra Scriptura dicens « Fratres mei si quis ex vobis er- 
raverit a veritate, et converterit quis eum: scire debet, 
quoniam qui converti fecerit peccatorem ab errore viae 
suae, salvabit animam ejus a morte, et operiet multitudi- 
nem peccatorum » (2). ; 

Si quid boni, dilecte frater, in dictis invenisti, utere; 
si male locutus sum, veniam peto; tu autem omnia haec 
in ignem detrude. (3) 


(1) 8. Alphonsus — Praxis confessariorum n. 1 — introductio — 

(2) 8, Jacobi cap. 4-5 Verba haec magnum quippe gaudium 
bonis confessariis praebent, sed isti meminerint ne in laqueum dia- 
boli incidant. Facillime enim sacerdotes seipsos directe perficiendi 
ac uberiores Dei gratias acquirendi curam non habent, totis enim 
viribus ad aliorum tantum animas salvandas dant operam. Optime 
agunt quoties ad Jesum Christum animas spiritualiter parturiunt, 
sed etiam oportet propriam animam ad coelestia regna ducere, secus 
nihil prodest. De hujus hostis deceptione ait Summus Pontifex « Di- 
stratti da tante altre occupazioni, é facile dimenticare le cose che 
conducono alla perfezione della vita sacerdotale; é facile illudersi e 
il credere che occupandosi della salute delle anime altrui, si lavori 
di proposito anche alla propria santificazione. Ma non v’induca in 
errore questa lusinga perché nemo dat quod non habet; e per santi- 
ficare gli altri bisogna non trascurare aleuno dei mezzi proposti a 
santificare noi stessi ». (Allocutio Pii X habita die XVIII novemb. 
ad sacerdotes « Unione Apostolica » Acta 8, Sedis vol. 4 pag. 693. 

(3) Non omnes quaestiones, quae in hac appendice saepe no- 
tantur, perfecte explanatae sunt, ut fortasse benevolus lector exop- 
tabat. sed dicta ad finem, quem obtinere statuimus, hac vice suftice- 
re arbitramur. 


-Ratio appendicis 


PARS PRIMA 
ART. |. — De stimulis 
NOTA . A 
ART. 2. — De causis internis 
§ 1. — De atavismo et haereditate 


Notanda de imputabilitate 


De causis liberis et de voluntariis 


Primum quaesitum — de habituum influxu : ‘ : 
Secundum quaesitum — de tempore quo facilius habitus contrahuntur 
ART. 3. — De causis externis 

§ 1. — De hypnotismo 

§ 2. — De causis domesticis 


QUAESTIO PRIMA — De vita intrauterina 
QUAESTIO SECUNDA -— De vita extrauterina 
QUAESTIO TERTIA — De vita domestica 
QUAESTIO QUARTA — De causis socialibus 


PARS SECUNDA 


ART. |. — De munere confessariorum 
ART. 2. — De modo quo curantur causae internae 
§ 1. — De modo quo haereditatis initia curantu 


§ 2. — De habitibus 4 : 
NOTANDA — Quoad habitum contra sextum 


ART. 3. — De causis externis 
§ 1. — De hypnotismi usu 
§ 2. — De vita intrauterina 
§ 3. —- De vita extrauterina 
§ 4. — De vita domestica et sociali 


Cum Opusculum, cui titulus est " Appendix de quibusdam criminologiae 
quaestionibus ad morales disciplinas pertinentibus " auctore A. R. P. Eugenio a 
Potentia Picena S. Theologiae Lectore ac Definitore Nostrae hujus Provinciae, 
a duobus nostris religiosis, A. R. P. Mariano a Firmo Ex-Defin et A. R. P._ 
Alphonso a Monte S. Martini Ex -Defin:, Lectoribus S. Theologiae emeritis, exa- 

-minatum et adprobatum fuisset facultatem concedimus ut typis mandetur. 


Datum Anconae in nostro Coenobio die 14 Julii 1913 


FR. PATERNIANUS A CRYPTIS AD MARE 
MINISTER PROVINCIALIS. 


IN DEI NOMINE. Amen. 


Opus cui titulus " Appendix de quibusdam Criminologiae quaestionibus ad 
morales disciplinas pertinentibus auctore P. Eugenio a Potentia Picena " libenter 
_perlegi et cum nihil in eo invenerim quod fidei vel moribus aut ecclesiasticis legi- 
bus dissonet, non solum illud dignum quod typis mandetur, quinimo perutile iudico 
sacrae theologiae tyronibus. 


Laureti, apud Deiparae S. Domum 10 Julit 1913 


FR. MARIANUS A FIRMO 
S. THEOLOGIAE LECT: EM: CAPUCCINUS. 


De mandato A. R. P. Paterniani a Cryptis ad Mare, Ministri Provincialis 
-fratrum Minorum S. Francisci Capuccinorum Picenae Provinciae, vidi et accurate 
perlegi Opusculum, cui titulus " Appendix de quibusdam Criminologiae quaestionibus 
ad morales disciplinas pertinentibus " ab A. R. P. Eugenio a Potentia Picena 
S. Theologiae Lectore ac Definitore Provinciae, scriptum: et in quo nulla inveni 
-quae fidei aut moribus repugnet. 


Datum Aesi ex nostro Coenobio S. Petri die 11 Julit 1913 


FR. ALPHONSUS A MONTE MARTINI 
S. THEOLOGIAE LECTOR CAPUCCINUS. 


Nihil obstat. 


Castriplanii, die 26 Julii 1913. 
N. NOVELLI REV. DELEG. 


, 


Imprimatur. 
Aesti, 27 Julit 1913 
4&4 JOSEPH EP.us 

